title: Id-Deċiżjoni tal-Kummissjoni tat- 22 ta' Diċembru 2004 li twassal għall-adozzjoni ta' ko-effiċjenti korretturi applikabbli mill- 1 ta' Frar , l- 1 ta' Marzu , l- 1 t'April , l- 1 ta' Mejju u l- 1 ta' Ġunju 2004 għar-rimunerazzjonijiet ta' l-impjegati, l-aġenti b'kuntratt u l-aġenti temporanji tal-Komunitajiet Ewropej assenjati f'pajjiżi terzi kif ukoll għal parti mill-impjegati li se jżommu l-pożizzjoni tagħhom fl-għaxar Stati Membri ġodda matul perijodu massimu ta' ħmistax-il xahar wara l-adeżjoni

text:
               14.10.2005

               MT

               Il-Ġurnal Uffiċjali ta’ l-Unjoni Ewropea

               254

         ID-DEĊIŻJONI TAL-KUMMISSJONI
   tat-22 ta' Diċembru 2004
   li twassal għall-adozzjoni ta' ko-effiċjenti korretturi applikabbli mill-1 ta' Frar, l-1 ta' Marzu, l-1 t'April, l-1 ta' Mejju u l-1 ta' Ġunju 2004 għar-rimunerazzjonijiet ta' l-impjegati, l-aġenti b'kuntratt u l-aġenti temporanji tal-Komunitajiet Ewropej assenjati f'pajjiżi terzi kif ukoll għal parti mill-impjegati li se jżommu l-pożizzjoni tagħhom fl-għaxar Stati Membri ġodda matul perijodu massimu ta' ħmistax-il xahar wara l-adeżjoni
   (2004/929/KE)
   IL-KUMMISSJONI TAL-KOMUNITAJIET EWROPEJ,
   wara li kkunsidrat it-Trattat li jistabbilixxi il-Komunità Ewropea,
   wara li kkunsidrat l-Istatut ta' l-impjegati tal-Komunitajiet Ewropej u s-sistema applikabbli għall-aġenti l-oħra tal-Komunitajiet, stipulati bir-Regolament (KEE, Euratom, ECSC) Nru 259/68 (1), u notevolment l-Artikolu 13, it-Tieni Inċiż, ta' l-Anness X tiegħu,
   wara li kkunsidrat it-Trattat ta' Adeżjoni ta' l-għaxar Stati Membri, u notevolment l-Artikolu 33(4) tiegħu,
   billi:

               (1)

               Permezz tar-Regolament (KE, Euratom) Nru 1785/2004 (2) tal-Kunsill kienu ffissati, għall-aħħar darba u b'konformità ma' l-Istatut preċedenti, bl-applikazzjoni ta' l-Artikolu 13, l-Ewwel Inċiż, ta' l-Anness X ta' l-imsemmi Statut, il-ko-effiċjenti korretturi li bihom huma milquta, mill-1 ta' Jannar 2004, ir-rimunerazzjonijiet imħallsa, bil-munita tal-pajjiż fejn huma assenjati, lill-impjegati tal-Komunitajiet Ewropej assenjati f'pajjiżi terzi.

               (2)

               Hu meħtieġ li jkunu adattati, b'konformità ma' l-Artikolu 13, it-Tieni Inċiż, ta' l-Anness X ta' l-Istatut, mill- 1 ta' Frar, l-1 ta' Marzu, l-1 t'April, l-1 ta' Mejju u l-1 ta' Ġunju 2004, uħud minn dawn il-ko-effiċjenti korretturi, immedjatament, wara li jkunu kunsidrati l-informazzjonijiet statistiċi fil-pussess tal-Kummissjoni, id-differenza ta' l-għoli tal-ħajja, kalkulata skond il-ko-effiċjent korrettur u r-rata ta' kambju li tikkorrispondi, li turi lilha nfisha, għal ċerti pajjiżi terzi, superjuri għal 5 % mill-aħħar arranġament jew addattament,

         IDDEĊIDIET
   Artikolu uniku
   B'effett mill-1 ta' Frar, l-1 ta' Marzu, l-1 ta' April, l-1 ta' Mejju u l-1 ta' Ġunju 2004, il-ko-effiċjenti korretturi, applikabbli għar-rimunerazzjonijiet ta' l-impjegati, l-aġenti b'kuntratt u l-aġenti temporanji tal-Komunitajiet Ewropej assenjati f'pajjiżi terzi kif ukoll parti mill-impjegati li se jżommu l-pożizzjoni tagħhom fl-għaxar Stati Membri ġodda matul perjodu massimu ta' ħmistax-il xahar wara l-adeżjoni, imħallsa bil-munita tal-pajjiż fejn huma assenjati, huma adattati bħalma hu indikat fl-Anness.
   Ir-rati wżati tal-kambju għall-kalkolu ta' dawn ir-rimunerazzjonijiet huma stabbiliti b'konformità mal-klawsoli ta' tħaddim tar-Regolament finanzjarju u jikkorrispondu mad-data indikata fl-Ewwel Inċiż.

      Magħmula fi Brussell, fit-22 ta' Diċembru 2004.

            Mill-Kummissjoni

         Benita FERRERO-WALDNER

            Membru tal-Kummissjoni

      (1)  ĠU L 56 ta' l-4.03.1968, p. 1. Regolament emendat bir-Regolament (KE, Euratom) Nru 857/2004 (ĠU L 161 tat-30.4.2004, p. 11).

      (2)  ĠU L 317 tas-16.10.2004, p. 1.

      ANNESS

                  Lokalitajiet ta' assenjazzjoni

                  Ko-effiċjenti korretturi
                  Frar 2004

                  Ir-Repubblika Dominikana

                  33,1

                  Is-Surinam

                  49,3

                  Iż-Żimbabwe

                  31,9

                  Lokalitajiet ta' assenjazzjoni

                  Ko-effiċjenti korretturi
                  Marzu 2004

                  Ir-Repubblika Dominikana

                  38,9

                  Iż-Żimbabwe

                  33,5

                  Lokalitajiet ta' assenjazzjoni

                  Ko-effiċjenti korretturi
                  April 2004

                  Ir-Repubblika Dominikana

                  43,8

                  Sierra Leone

                  65,6

                  Iż-Żimbabwe

                  38,7

                  Lokalitajiet ta' assenjazzjoni

                  Ko-effiċjenti korretturi
                  Mejju 2004

                  Ġeorġja

                  87,4

                  Il-Malawi

                  71,6

                  Ir-Repubblika Dominikana

                  48,6

                  Iż-Żimbabwe

                  42,9

                  Lokalitajiet ta' assenjazzjoni

                  Ko-effiċjenti korretturi
                  Ġunju 2004

                  Il-Kazakstan

                  94,0

                  Ir-Repubblika Dominikana

                  46,4

                  Sierra Leone

                  71,0

                  Iż-Żimbabwe

                  44,7


title: 2011/256/UE: Deċiżjoni tal-Kunsill tal- 11 ta’ April 2011 dwar l-iffirmar, f’isem l-Unjoni Ewropea tal-Ftehim fil-forma ta’ Skambju ta’ Ittri bejn l-Unjoni Ewropea u r-Repubblika Arġentina skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika tal-konċessjonijiet fl-iskedi tar-Repubblika tal-Bulgarija u tar-Rumanija matul l-adeżjoni tagħhom fl-Unjoni Ewropea

text:
               29.4.2011

               MT

               Il-Ġurnal Uffiċjali tal-Unjoni Ewropea

               L 110/13

         DEĊIŻJONI TAL-KUNSILL
   tal-11 ta’ April 2011
   dwar l-iffirmar, f’isem l-Unjoni Ewropea tal-Ftehim fil-forma ta’ Skambju ta’ Ittri bejn l-Unjoni Ewropea u r-Repubblika Arġentina skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika tal-konċessjonijiet fl-iskedi tar-Repubblika tal-Bulgarija u tar-Rumanija matul l-adeżjoni tagħhom fl-Unjoni Ewropea
   (2011/256/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, b’mod partikolari l-ewwel subparagrafu tal-Artikolu 207(4), flimkien mal-Artikolu 218(5) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Fid-29 ta’ Jannar 2007 il-Kunsill awtorizza lill-Kummissjoni biex tiftaħ negozjati ma’ ċerti Membri oħrajn tal-Organizzazzjoni Dinjija tal-Kummerċ skont l-Artikolu XXIV:6 tal-Ftehim Ġenerali dwar it-Tariffi u l-Kummerċ (GATT) 1994 matul l-adeżjonijiet fl-Unjoni Ewropea tar-Repubblika tal-Bulgarija u r-Repubblika tar-Rumanija.

               (2)

               In-negozjati tmexxew mill-Kummissjoni fil-qafas tad-direttivi ta’ negozjar adottati mill-Kunsill.

               (3)

               Dawn in-negozjati ġew konklużi u l-Ftehim fil-forma ta’ Skambju ta’ Ittri bejn l-Unjoni Ewropea u r-Repubblika Arġentina skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 rigward il-modifika tal-konċessjonijiet fl-iskedi tar-Repubblika tal-Bulgarija u tar-Rumanija matul l-adeżjoni tagħhom fl-Unjoni Ewropea (“il-Ftehim”) ġie inizjalat fit-22 ta’ Settembru 2010.

               (4)

               Dan il-Ftehim għandu jiġi ffirmat,

         ADOTTA DIN ID-DEĊIŻJONI:
   Artikolu 1
   L-iffirmar tal-Ftehim bejn l-Unjoni Ewropea u r-Repubblika Arġentina skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika tal-konċessjonijiet fl-iskedi tar-Repubblika tal-Bulgarija u tar-Rumanija matul l-adeżjoni tagħhom fl-Unjoni Ewropea (“il-Ftehim”) b’dan qiegħed jiġi approvat f’isem l-Unjoni, suġġett għall-konklużjoni tal-Ftehim (1).
   Artikolu 2
   Il-President tal-Kunsill huwa b’dan awtorizzat sabiex jaħtar il-persuna(i) bis-setgħa li tiffirma l-Ftehim f’isem l-Unjoni.
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fil-Lussemburgu, il-11 ta’ April 2011.

            Għall-Kunsill

            Il-President

         PINTÉR S.

      (1)  It-test tal-Ftehim ser jiġi ppubblikat flimkien mad-deċiżjoni dwar il-konklużjoni tiegħu.


title: Deċiżjoni tal-Kunsill tat- 18 ta’ Ġunju 2012 li taħtar nofs il-membri tal-Bord ta' Ġestjoni tal-Awtorità Ewropea dwar is-Sigurtà fl-Ikel u li temenda d-Deċiżjoni tal- 24 ta’ Ġunju 2010

text:
               30.6.2012

               MT

               Il-Ġurnal Uffiċjali tal-Unjoni Ewropea

               C 192/1

         DEĊIŻJONI TAL-KUNSILL
   tat-18 ta’ Ġunju 2012
   li taħtar nofs il-membri tal-Bord ta' Ġestjoni tal-Awtorità Ewropea dwar is-Sigurtà fl-Ikel u li temenda d-Deċiżjoni tal-24 ta’ Ġunju 2010
   2012/C 192/01
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament (KE) Nru 178/2002 tal-Parlament Ewropew u tal-Kunsill tat- 28 ta’ Jannar 2002 li jistabbilixxi l-prinċipji ġenerali u l-ħtiġijiet tal-liġi dwar l-ikel, li jistabbilixxi l-Awtorità Ewropea dwar is-Sigurtà fl-Ikel u jistabbilixxi l-proċeduri fi kwistjonijiet ta’ sigurtà tal-ikel (1), u b’mod partikolari l-Artikolu 25(1) tiegħu,
   Wara li kkunsidra l-lista ta’ kandidati ppreżentata lill-Kunsill mill-Kummissjoni Ewropea,
   Wara li kkunsidra l-fehmiet espressi mill-Parlament Ewropew,
   Billi:

               (1)

               Huwa essenzjali li jiġu żgurati l-indipendenza, il-kwalità xjentifika għolja, it-trasparenza u l-effiċjenza tal-Awtorità Ewropea dwar is-Sigurtà fl-Ikel (EFSA). Il-kooperazzjoni mal-Istati Membri hija wkoll indispensabbli.

               (2)

               Nofs il-membri tal-Bord ta’ Ġestjoni tal-EFSA għandhom itemmu l-mandat tagħhom fit-30 ta’ Ġunju 2012. Tlieta minn dawk il-membri għandhom esperjenza f'organizzazzjonijiet li jirrappreżentaw il-konsumaturi u interessi oħra fil-katina alimentari.

               (3)

               Il-lista ppreżentata mill-Kummissjoni ġiet eżaminata bil-ħsieb li jinħatru seba’ membri ġodda tal-Bord ta’ Ġestjoni tal-EFSA abbażi tad-dokumentazzjoni provduta mill-Kummissjoni u fid-dawl tal-veduti espressi mill-Parlament Ewropew. L-għan huwa li jiġu żgurati l-ogħla standard ta’ kompetenza, firxa wiesgħa ta’ ħila rilevanti, pereżempju fil-ġestjoni u fl-amministrazzjoni pubblika, u t-tqassim ġeografiku l-aktar wiesa' possibbli fi ħdan l-Unjoni.

               (4)

               Fl-eżami tal-lista ppreżentata mill-Kummissjoni, il-Kunsill ħa kont tal-fatt li l-Kummissjoni għandha tipproċedi bla dewmien biex tibdel membru li reċentement irriżenja mill-Bord ta' Ġestjoni tal-EFSA permezz ta' proċedura separata u għandha tippreżenta lista ta' kandidati għal dak il-għan f'konformità mal-kundizzjonijiet stipulati fl-Artikolu 25(1) tar-Regolament (KE) Nru 178/2002.

               (5)

               Il-Kunsill qies ukoll il-fatt li wieħed mill-membri attwali tal-Bord ta' Ġestjoni tal-EFSA li l-mandat tiegħu għandu jiskadi fit-30 ta' Ġunju 2014 jista', minħabba bidla fl-attivitajiet professjonali tiegħu, jitqies bħala membru b'esperjenza f'organizzazzjonijiet li jirrappreżentaw interessi oħra fil-katina alimentari.

               (6)

               Id-Deċiżjoni tal-24 ta' Ġunju 2010 li taħtar nofs il-membri tal-Bord ta' Ġestjoni tal-Awtorità Ewropea dwar is-Sigurtà fl-Ikel (2) għandha għalhekk tiġi emendata kif meħtieġ,

         ADOTTA DIN ID-DEĊIŻJONI:
   Artikolu 1
   Il-persuni li ġejjin għandhom jinħatru bħala membri tal-Bord ta’ Ġestjoni tal-Awtorità Ewropea għas-Sigurtà fl-Ikel għall-perijodu mill-1 ta’ Lulju 2012 sat-30 ta’ Ġunju 2016:

               Valérie BADUEL

               Sue DAVIES (3)
                   (4)

               Piergiuseppe FACELLI (4)

               Jaana HUSU-KALLIO

               Radu ROATIȘ CHEȚAN

               Jiří RUPRICH (4)

               Tadeusz WIJASZKA

         Artikolu 2
   Fl-Artikolu 1 tad-Deċiżjoni tal-24 ta' Ġunju 2010, is-sinjal “(**)” għandu jiżdied mal-isem “Jan MOUSING”.
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fil-Lussemburgu, it-18 ta’ Ġunju 2012.

            Għall-Kunsill

            Il-President

         M. GJERSKOV

      (1)  ĠU L 31, 1.2.2002, p. 1

      (2)  ĠU C 171, 30.6.2010, p. 3.

      (3)  Membru b'esperjenza f'organizzazzjonijiet li jirrappreżentaw il-konsumaturi.

      (4)  Membru attwali tal-Bord ta’ Ġestjoni tal-EFSA.


title: Deċiżjoni ta' Implimentazzjoni tal-Kummissjoni (UE) 2017/122 tat-23 ta' Jannar 2017 dwar l-applikabbiltà tal-Artikolu 34 tad-Direttiva 2014/25/UE tal-Parlament Ewropew u tal-Kunsill għal kuntratti mogħtija għal attivitajiet relatati mal-produzzjoni tal-pit fil-Finlandja (notifikata bid-dokument C(2017) 237) (Test b'rilevanza għaż-ŻEE. )

text:
               25.1.2017

               MT

               Il-Ġurnal Uffiċjali tal-Unjoni Ewropea

               L 19/33

         DEĊIŻJONI TA' IMPLIMENTAZZJONI TAL-KUMMISSJONI (UE) 2017/122
   tat-23 ta' Jannar 2017
   dwar l-applikabbiltà tal-Artikolu 34 tad-Direttiva 2014/25/UE tal-Parlament Ewropew u tal-Kunsill għal kuntratti mogħtija għal attivitajiet relatati mal-produzzjoni tal-pit fil-Finlandja

         (notifikata bid-dokument C(2017) 237)

   (It-testi bil-Finlandiż u bl-Iżvediż biss huma awtentiċi)
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2004/17/KE tal-Parlament Ewropew u tal-Kunsill tal-31 ta' Marzu 2004 li tikkoordina l-proċeduri ta' akkwisti ta' entitajiet li joperaw fis-setturi tas-servizzi tal-ilma, l-enerġija, it-trasport u postali (1) u b'mod partikolari l-Artikolu 30(5) tagħha,
   Wara li kkunsidrat id-Direttiva 2014/25/UE tal-Parlament Ewropew u tal-Kunsill tas-26 ta' Frar 2014 dwar l-akkwist minn entitajiet li joperaw fis-setturi tas-servizzi tal-ilma, l-enerġija, it-trasport u postali u li tħassar id-Direttiva 2004/17/KE (2) u b'mod partikolari l-Artikolu 35(3) tagħha,
   Wara li kkunsidrat it-talba mressqa minn Vapo Oy,
   Wara li kkonsultat lill-Kumitat Konsultattiv dwar l-Akkwist Pubbliku,
   Billi:
   1.   IL-KUNTEST FATTWALI

   1.1.   It-Talba

               (1)

               Fit-2 ta' Frar 2016, il-Kummissjoni rċeviet talba mingħand Vapo Oy (minn hawn 'il quddiem, “Vapo” jew “l-Applikant”) skont l-Artikolu 30 tad-Direttiva 2004/17/KE (minn hawn 'il quddiem “it-Talba”).

               (2)

               Vapo hija impriża pubblika, li 50,1 % tal-ishma tagħha huma tal-Istat Finlandiż u 49,9 % huma miżmuma minn Suomen Energiavarat Oy, kumpanija li hija l-proprjetà ta' kumpaniji tal-enerġija u kooperattivi tal-elettriku muniċipali.

               (3)

               It-Talba tikkonċerna attivitajiet relatati mal-produzzjoni tal-pit fil-Finlandja.

               (4)

               It-Talba kienet akkumpanjata minn dikjarazzjoni tal-Awtorità Finlandiża tal-Kompetizzjoni u tal-Konsumatur (minn hawn 'il quddiem imsejħa NCA), bid-data tat-2 ta' Novembru 2015. Il-Kummissjoni jidhrilha li dan id-dokument ma jikkwalifikax bħala opinjoni motivata u ġustifikata fis-sens tat-tieni paragrafu tal-Artikolu 35 tad-Direttiva 2014/25/UE, għax hu dan sempliċiment jiddikjara li l-kundizzjonijiet imsemmija huma ssodisfati mingħajr ma jipprovdi l-ebda argument li jappoġġa dik id-dikjarazzjoni (3).

               (5)

               Il-Kummissjoni talbet informazzjoni addizzjonali mingħand l-Applikant bl-emails tal-10 ta' Marzu 2016, tat-2 ta' Ġunju 2016, tas-6 ta' Lulju 2016, tat-8 ta' Lulju 2016 u tat-23 ta' Settembru 2016. It-tweġibiet għat-talba għall-informazzjoni waslu bl-emails mingħand l-Applikant fis-6 ta' April 2016, fis-16 ta' Ġunju 2016, fis-26 ta' Awwissu 2016 u fit-30 ta' Settembru 2016.

               (6)

               Fl-istess waqt, fis-7 ta' Ġunju 2016 il-Kummissjoni talbet informazzjoni addizzjonali mingħand l-awtoritajiet Finlandiżi. It-tweġiba waslet mingħand l-awtoritajiet Finlandiżi b'email fis-26 ta' Settembru 2016. Il-konklużjonijiet imsemmijin fiha kienu bbażati fuq stħarriġ li għamlet l-NCA Finlandiża fuq 24 klijent ta' Vapo, tmienja mill-kompetituri tagħha, u fuq informazzjoni li tat l-assoċjazzjoni tal-produtturi tal-pit. Dawk li wieġbu dwar l-użu tagħhom tal-fjuwils, il-kapaċità tagħhom li jaqilbu l-fjuwils, l-impatt ta' bidla ipotetika fil-prezz tal-fjuwil, id-distanzi tat-trasport ekonomikament vijabbli, il-prezzijiet tal-fjuwils, l-ostakli għad-dħul fis-suq, il-proċess tal-akkwist pubbliku għall-pantani, u l-evoluzzjoni tas-swieq tal-pit u tal-fjuwil tal-injam matul is-snin li ġejjin.

         1.2.   Il-produzzjoni tal-pit fil-Finlandja

               (7)

               Il-pit hu materjal organiku ħafna li jinstab f'reġjuni umdi u hu magħmul minn materja veġetali parzjalment deterjorata: jinqata' u jitnixxef biex jintuża bħala fjuwil. Fil-Finlandja, il-pit jintuża l-aktar għall-ġenerazzjoni tal-elettriku u għat-tisħin distrettwali. B'kollox, il-pit jirrappreżenta 4 % tat-taħlita kollha tal-fjuwil tal-ġenerazzjoni fl-2014 fil-Finlandja (4).

               (8)

               B'kollox, is-superfiċe fil-Finlandja hu 9 miljun ettaru ta' pantani, li minnhom 1,2 miljun ettaru huma siewi għall-produzzjoni tal-pit (5). Iżda fil-fatt għall-produzzjoni tintuża inqas minn 10 % tal-art adattata għall-produzzjoni (6). Il-lokazzjoni tal-produzzjoni attiva tiddeterminaha s-sitwazzjoni kompetittiva, għax id-distanza tat-trasportazzjoni ekonomikament vijabbli tal-pit hija relattivament qasira, jiġifieri 150 km biss (7).

               (9)

               Il-Finlandja għandha madwar 23 miljun ettaru ta' foresti u hija fornitur importanti tal-prodotti tal-foresti fis-swieq globali (8).

               (10)

               Il-fjuwils tal-pit u tal-injam jintużaw bħala fjuwils f'madwar 400 impjant tal-enerġija u tat-tisħin madwar il-Finlandja.

               (11)

               Vapo hija l-uniku produttur tal-pit li huwa attiv fit-territorju nazzjonali kollu. Barra minn hekk, il-Finlandja hemm għadd ta' produtturi reġjonali, madwar 300 produttur lokali, u wħud mill-akbar impjanti tal-enerġija għandhom iż-żoni tagħhom stess għall-produzzjoni tal-pit.

               (12)

               Il-fjuwils tal-injam ifornuhom ħames produtturi nazzonali, 79 assoċjazzjoni tal-ġestjoni tal-foresti u mijiet ta' produtturi lokali (9).

         2.   IL-QAFAS ĠURIDIKU

               (13)

               Id-Direttiva 2014/25/UE tapplika għall-għoti ta' kuntratti biex isiru attivitajiet relatati mal-isfruttament ta' żona ġeografika għall-fini tal-estrazzjoni tal-faħam jew ta' fjuwils solidi oħra, diment li din l-attività ma tkunx eżentata skont l-Artikolu 34 ta' dik id-Direttiva.

               (14)

               Skont l-Artikolu 34 tad-Direttiva 2014/25/UE, il-kuntratti maħsuba biex tkun tista' ssir attività li għaliha tapplika dik id-Direttiva ma għandhomx ikunu soġġetti għal dik id-Direttiva jekk fl-Istat Membru fejn issir l-attività, din tkun esposta direttament għall-kompetizzjoni fi swieq fejn l-aċċess ma jkunx ristrett.

               (15)

               L-esponiment dirett għall-kompetizzjoni huwa vvalutat abbażi ta' kriterji oġġettivi, li jqisu l-karatteristiċi speċifiċi tas-settur ikkonċernat. L-aċċess jitqies li mhux ristrett jekk l-Istat Membru jkun implimenta u applika l-leġiżlazzjoni rilevanti tal-Unjoni, li tiftaħ settur partikolari jew parti minnu. Dik il-leġiżlazzjoni hija mniżżla fl-Anness III tad-Direttiva 2014/25/UE. Madankollu, għall-estrazzjoni tal-faħam u ta' fjuwils solidi oħra, dak l-Anness ma jniżżel l-ebda leġiżlazzjoni rilevanti li tilliberalizza dan is-settur. Minħabba f'hekk ma jistax ikun preżunt aċċess ħieles għas-suq, u dan għandu jintwera de facto u de jure.

               (16)

               Din id-Deċiżjoni hija mingħajr preġudizzju għall-applikazzjoni tar-regoli dwar il-kompetizzjoni u għal oqsma oħra tad-dritt tal-Unjoni. B'mod partikolari, il-kriterji u l-metodoloġija użati biex jiġi vvalutat l-esponiment dirett għall-kompetizzjoni skont l-Artikolu 34 tad-Direttiva 2014/25/UE mhumiex neċessarjament identiċi għal dawk użati biex issir valutazzjoni skont l-Artikolu 101 jew 102 tat-Trattat jew tar-Regolament tal-Kunsill (KE) Nru 139/2004 (10). Dan il-punt ikkonfermatu wkoll il-Qorti f'sentenza riċenti (11).

         3.   VALUTAZZJONI

   3.1.   Aċċess ħieles għas-suq

               (17)

               Ladarba l-aċċess ħieles għas-suq ma jistax ikun preżunt, dan għandu jintwera de facto u de jure.

               (18)

               L-Applikant jargumenta li ma hemm l-ebda restrizzjoni legali fejn jidħol l-aċċess għas-suq tal-pit. Il-produzzjoni tal-pit teħtieġ permess ambjentali iżda dan ma jistax jitqies li jillimita l-aċċess għas-suq. Barra minn hekk, ma hemm l-ebda dritt speċjali jew esklussiv marbut mal-produzzjoni tal-pit.

               (19)

               Minn eżami tad-dispożizzjonijiet legali applikabbli għall-ħruġ ta' liċenzji għall-produzzjoni tal-pit, fil-Finlandja, joħroġ fid-dieher li bħalissa dawn il-liċenzji qed jinħarġu b'mod mhux diskriminatorju. Biex tinbeda l-produzzjoni tal-pit hemm bżonn permess ambjentali. Għalkemm il-proċess biex jinkiseb dan il-permess jaf ikun twil ħafna (minn sena sa erba' snin), il-proċedura għall-għoti tal-permess u l-kriterji għall-għoti tiegħu huma l-istess għall-operaturi kollha tas-suq, għalhekk ma jistax jitqies li dan jillimita l-aċċess għas-suq minn perspettiva tal-akkwist pubbliku. Għall-finijiet ta' din id-deċiżjoni, il-possibbiltà li tinkiseb liċenzja għall-produzzjoni tista' titqies, de jure, ħielsa.

               (20)

               Parti sinifikanti tat-torbiera adattata għall-produzzjoni tal-pit għadha ma ntużatx (12). L-Applikant jargumenta wkoll li fl-aħħar snin żdied l-għadd ta' produtturi tal-pit (13), u għalhekk dan il-fatt jappoġġa l-argument li l-aċċess għas-suq huwa ħieles de facto.

               (21)

               L-aċċess ħieles ta' din l-attività kkonfermawh l-awtoritajiet Finlandiżi (14).

               (22)

               Fid-dawl ta' dak imsemmi hawn fuq, għall-finijiet tal-evalwazzjoni tal-kundizzjonijiet stabbiliti fl-Artikolu 34 tad-Direttiva 2014/25/UE u mingħajr preġudizzju għal-liġi tal-kompetizzjoni, jew għall-applikazzjoni ta' xi qasam ieħor tal-liġi tal-UE, l-aċċess għas-suq għall-isfruttament ta' żona ġeografika għall-finijiet tal-estrazzjoni tal-pit, jista' jitqies ħieles de facto u de jure.

         3.2.   Esponiment dirett għal kompetizzjoni

               (23)

               L-esponiment dirett għall-kompetizzjoni għandu jiġi evalwat abbażi ta' indikaturi differenti, li l-ebda wieħed minnhom mhu per se deċiżiv. Fir-rigward tas-swieq ikkonċernati b'din id-Deċiżjoni, is-sehem mis-suq tal-atturi ewlenin f'suq partikolari jikkostitwixxi kriterju wieħed li għandu jitqies. Minħabba l-karatteristiċi tas-swieq ikkonċernati, jistgħu jitqiesu wkoll kriterji oħra.

               (24)

               Barra minn hekk, din id-definizzjoni, kif jidher hawn fuq, bl-ebda mod ma tippreġudika l-applikazzjoni tal-Artikoli 101 u/jew 102 tat-Trattat u regoli dwar il-kontroll ta' fużjonijiet bejn l-impriżi skont ir-Regolament (KE) Nru 139/2004 kif ukoll tar-Regolamenti applikabbli u l-avviżi u l-linji gwida kollha tal-Kummissjoni relatati mal-infurzar tar-regoli dwar il-kompetizzjoni tal-Unjoni, inkluż id-dispożizzjonijiet rilevanti rigward id-definizzjoni tas-suq u l-kalkolu tal-ishma tas-suq.

               (25)

               Din id-Deċiżjoni għandha l-għan li tistabbilixxi jekk is-servizzi kkonċernati mit-Talba humiex esposti għal tali livell ta' kompetizzjoni għall-finijiet tal-akkwist pubbliku (fis-swieq li l-aċċess għalihom mhuwiex ristrett fis-sens tal-Artikolu 34 tad-Direttiva 2014/25/UE) li jiżgura li, anki fin-nuqqas tad-dixxiplina li joħolqu r-regoli dettaljati tal-akkwist stabbiliti bid-Direttiva 2014/25/UE, l-akkwist għat-twettiq tal-attivitajiet ikkonċernati jsir b'mod trasparenti u mhux diskriminatorju abbażi ta' kriterji li jippermettu lix-xerrejja jidentifikaw is-soluzzjoni li b'mod ġenerali tkun l-aktar waħda vantaġġuża ekonomikament.

               (26)

               Vapo hija l-unika entità kontraenti fis-suq tal-pit fil-Finlandja u b'hekk hija l-unika entità soġġetta għar-regoli tal-akkwist pubbliku tal-Unjoni. F'dan il-kuntest huwa importanti li wieħed iżomm f'moħħu li l-kumpaniji li mhumiex soġġetti għall-proċeduri tal-akkwist pubbliku, meta jaġixxu f'dawn is-swieq, ikunu jistgħu jagħmlu pressjoni kompetittiva fuq l-Applikant.

         3. 2.1.   Is-suq tal-prodott rilevanti

               (27)

               It-Talba tkopri l-produzzjoni u l-bejgħ bl-ingrossa tal-pit. Il-produtturi jestrattaw u jipproċessaw il-pit u jbigħuh direttament lil impjanti differenti mingħajr intermedjarji. Meta tiġi kkunsidrata l-kompetizzjoni fis-suq għall-produzzjoni tal-pit, għandhom jitqiesu r-rabtiet bejn il-produzzjoni u l-ewwel bejgħ/distribuzzjoni bl-ingrossa tal-pit estratt. Għall-finijiet ta' din id-deċiżjoni, u mingħajr preġudizzju għall-applikazzjoni ta' liġi oħra tal-UE, il-produzzjoni u l-bejgħ bl-ingrossa tal-pit se jitqiesu flimkien fl-istess suq tal-prodotti.

               (28)

               L-Applikant jargumenta li l-pit jappartjeni għall-istess suq rilevanti bħal, tal-inqas il-fjuwils tal-injam (jiġifieri il-laqx tal-foresti u l-prodotti sekondarji tal-foresti). Vapo hija attiva f'żewġ swieq għall-pit u għall-injam, iżda l-bejgħ tagħha huwa l-aktar tal-pit.

               (29)

               Prattika preċedenti (15) tal-NCA Finlandiża qieset li l-pit u l-injam jappartjenu għal swieq tal-prodotti separati, iżda ħalliet id-definizzjoni miftuħa. Id-differenzjazzjoni fid-definizzjoni tas-suq għall-pit u għall-injam kienet ibbażata fuq dawn l-argumenti: l-ispejjeż għoljin tal-investiment li hemm għall-qlib/bdil tat-teknoloġija, il-kwalitajiet tekniċi differenti tal-pit u tal-injam, in-nuqqasijiet fil-provvista tal-injam, in-nuqqas ta' prezz tas-suq speċifiku għall-fjuwils tal-injam u l-ftehimiet fit-tul. Il-Kummissjoni vvalutat is-sitwazzjoni attwali tas-suq, billi evalwat il-pertinenza tal-argumenti msemmija hawn fuq.

      It-tibdil teknoloġiku

               (30)

               L-Applikant jargumenta li waħda mill-aktar bidliet sinifikanti meta mqabbla maż-żmien tad-deċiżjonijiet preċedenti mill-NCA Finlandiża tirrigwarda t-tibdil fit-teknoloġija tal-ħruq tal-impjant li wassal biex żdied il-konsum tal-fjuwil tal-injam u naqas il-konsum tal-pit. B'mod partikolari, l-Applikant jargumenta li llum il-ġurnata tista' ssir kombustjoni tal-pit u l-injam prattikament fl-impjanti tat-tisħin kollha fil-Finlandja. Dan wassal biex f'dawn l-aħħar 15-il sena żdied il-konsum tal-fjuwils tal-injam (16).

               (31)

               L-NCA Finlandiża kkonfermat li matul dawn l-aħħar snin il-pit kienet qed tiżdiedlu l-pressjoni kompetittiva mill-injam (17). L-NCA Finlandiża osservat li l-produtturi tal-enerġija għamlu investiment f'impjanti multifjuwil, li jistgħu jużaw il-pit, l-injam u anke l-faħam, biex jippermettu l-massimu tal-flessibilità tagħhom fil-konfront tal-kundizzjonijiet tas-suq u l-politiki tat-tassazzjoni differenti.

               (32)

               Bħalissal-akbar għoxrin utent tal-pit (18) fil-Finlandja qed jużaw il-fjuwil tal-pit flimkien mal-injam u anke mal-faħam (għall-impjanti ta' mal-kosta) (19).

               (33)

               Mill-400 impjant tal-enerġija u tat-tisħin li jużaw il-pit u l-injam, anqas minn 20 impjant żgħir tat-tisħin biss jużaw il-pit biss (20). Madankollu l-konsum ta' dawn l-impjanti huwa marġinali (21).

      Il-kwalitajiet tekniċi tal-pit u l-injam

               (34)

               Fir-rigward tad-differenzi tekniċi, il-Kummissjoni tinnota li llum il-ġurnata jista' jsir ħruq teknikament effiċjenti billi jiżdiedu s-sustanzi kimiċi mal-injam.

               (35)

               Ta' min jinnota li l-użu tal-injam biss iżid il-korrużjoni tal-bojler u li biex tiġi evitata l-korrużjoni, fil-proċess tal-kombustjoni normalment jiżdied persentaġġ minimu ta' pit (li jkun fih il-kubrit b'mod naturali), faħam jew sustanzi kimiċi bħall-kubrit jew il-ġir verġni. Il-persentaġġ ottimizzat tal-pit tal-fjuwil meħtieġ ivarja ġmielu, skont it-teknoloġija tal-impjant, l-emissjoni ppjanata, u jvarja bejn iż-0 u s-60 % (22).

               (36)

               Il-Kummissjoni staqsiet (23) lill-Applikant, rigward il-mudelli staġonali fit-taħlita tal-provvista tal-pit u tal-injam matul sena, b'mod aktar preċiż jekk il-klijenti kellhomx jużaw de facto pit biss jew injam biss. L-Applikant spjega (24) li l-konsum tal-pit huwa l-ogħla bejn Jannar u Marzu, filwaqt li fis-sajf il-konsum hu baxx għax ma jkunx hemm bżonn fjuwil għat-tisħin. Bħala eżempju, l-Applikant uża s-sitwazzjoni tal-2015 meta t-temperaturi kienu baxxi ħafna (25) u l-impjanti tat-tisħin distrettwali użaw aktar pit u żejt minflok injam. Madankollu l-volumi mibdula kienu marġinali fil-konsum globali.

      Id-disponibbiltà tal-fjuwil tal-injam

               (37)

               Fejn jidħlu n-nuqqasijiet tal-injam, l-Applikant jargumenta li s-sitwazzjoni bħalissa hi differenti għalkollox minn dik fiż-żmien tad-deċiżjonijiet preċedenti tal-NCA, għax l-operaturi investew f'makkinarju tal-ħsad tal-injam li wassal għal żieda sostanzjali tas-suq fl-injam (26).

               (38)

               Skont it-Talba (27) id-disponibbiltà tal-fjuwils alternattivi għall-pit hija tajba. Fit-Tramuntana u fil-Lvant tal-Finlandja, il-fjuwils tal-injam jistgħu jinkisbu faċilment filwaqt li fiż-żoni tan-Nofsinhar u tal-Punent id-disponibbiltà tal-fjuwils tal-injam domestiċi tista' tillimita ż-żieda fl-użu tal-laqx tal-injam fil-futur (28). Il-fjuwils alternattivi użati huma l-faħam (fir-reġjuni tal-kosta), l-injam importat mir-Russja u l-gass (fejn hemm pajpijiet tal-gass). Għalkemm id-domanda tista' taqbeż il-provvista tal-injam, dan jiġri biss fuq bażi temporanja (29).

               (39)

               L-NCA Finlandiża indikat li “llum is-swieq kemm tal-laqx tal-foresti kif ukoll tal-prodotti sekondarji tal-industrija tal-foresti saru aktar kummerċjalizzati u saħħew il-pożizzjoni tagħhom meta mqabbla mal-pit.” (30)

               (40)

               Skont id-dejta pubblikament disponibbli (31), il-kronoloġija tas-sorsi tal-enerġija għall-ġenerazzjoni tal-elettriku turi żieda kostanti fil-konsum tal-fjuwil tal-injam u tnaqqis fil-pit, b'mod partikolari mill-2010 'il quddiem.

      L-ipprezzar tal-fjuwil

               (41)

               Il-Finlandja tibbenefika minn skemi ta' għajnuna operatorja (32) għall-impjanti tal-enerġija mħaddma bil-laqx tal-foresti, li għandhom l-għan li jżidu l-ġenerazzjoni tal-enerġija rinnovabbli billi jiġi inċentivat il-qlib tal-fjuwil minn pit għal bijomassa.

               (42)

               Il-mira tal-UE 2020 tal-enerġija minn sorsi ta' enerġija rinnovabbli għall-Finlandja hija ta' 38 %. Is-sehem tal-enerġija minn sorsi ta' enerġija rinnovabbli fil-konsum finali gross tal-enerġija fil-Finlandja żdied minn 28,5 % fl-2005 għal 36,8 % fl-2013 (33).

               (43)

               L-Applikant jikkonferma (34) li l-klijenti prinċipali kollha tiegħu huma eliġibbli għall-għajnuna msemmija qabel.

               (44)

               L-emenda tal-livell tal-għajnuna imposta mill-Gvern (35) daħlet fis-seħħ fl-1 ta' Marzu 2016. Skont dan l-Att, il-livell massimu tas-sussidju tal-elettriku prodott mil-laqx tal-foresti żdied minn EUR 15,90 kull MWh għal EUR 18 kull MWh.

               (45)

               Fil-Finlandja hemm taxxi tal-enerġija imposti fuq l-elettriku, il-faħam, il-gass naturali, il-pit tal-fjuwil, it-tall-oil u l-fjuwils likwidi. Skont l-aktar leġiżlazzjoni riċenti (36), it-taxxa l-ġdida fuq il-pit tal-fjuwil hija EUR 1,90 kull MWh, li tonqos minn EUR 3,40 kull MWh. Din it-taxxa l-ġdida daħlet fis-seħħ fl-1 ta' Marzu 2016 ukoll.

               (46)

               L-użu tal-pit u ta' fjuwils fossili oħra, għall-kuntrarju tal-użu tal-injam, fis-settur tal-enerġija, huwa soġġett għat-taxxa fuq l-emissjonijiet tas-CO2. Fiż-żmien tad-deċiżjoni preċedenti tal-NCA (37), it-taxxa fuq l-emissjonijiet ma kinitx fis-seħħ. L-introduzzjoni ta' din it-taxxa ħolqot investimenti kbar f'impjanti multifjuwil ġodda u fil-konverżjoni ta' impjanti qodma b'tali mod li jkunu jistgħu jużaw kemm l-injam kif ukoll fjuwils fossili oħrajn.

               (47)

               L-Applikant jargumenta (38) li filwaqt li jiġu kkunsidrati t-taxxi kollha għall-pit u l-għajnuna għall-injam, it-tqabbil tal-kost tal-fjuwil tal-pit (inkluża t-taxxa fuq il-pit u l-kostijiet tad-drittijiet tal-emissjonijiet tas-CO2) u l-kost tal-fjuwil tal-injam, juri li kemm il-fjuwils tal-injam kif ukoll il-fjuwil tal-pit għandhom kostijiet komparabbli għall-klijent, u l-injam xorta waħda hu orħos mill-pit.

               (48)

               L-Awtoritajiet Finlandiżi kkonfermaw (39), li, matul l-istħarriġ imwettaq fost il-klijenti u l-kompetituri ta' Vapo “ħafna minn dawk li wieġbu semmew li bħalissa, fil-prattika, il-kost finali għall-klijenti hu l-istess għall-pit u għall-injam, minħabba l-livelli tal-għajnuna, it-taxxa u l-kwoti tal-emissjonijiet fis-seħħ.”

      Il-kuntratti fit-tul

               (49)

               Fiż-żmien tad-deċiżjonijiet preċedenti tal-NCA kien hemm nuqqas ta' provvisti tal-pit, u l-fjuwil tal-injam ma kienx alternattiva daqskemm hu llum. Biex jiġu żgurati ammonti xierqa ta' provvisti, il-klijenti kienu lesti jikkonkludu kuntratti fit-tul.

               (50)

               Bħalissa Vapo topera abbażi ta' ftehimiet qafas mal-klijenti tagħha. Dawn l-oqfsa huma tipikament validi għal aktar minn sena iżda l-prezzijiet u l-ammonti tal-provvisti huma miftiehma kull sena jew għal perjodu iqsar ta' żmien, abbażi tas-sitwazzjoni tas-suq. Vapo ma għandhiex kuntratti tad-distribuzzjoni esklussivi u l-klijenti kollha tagħha jistgħu jiksbu l-pit mingħand produtturi oħra. Għaldaqstant, minkejja l-ftehimiet qafas eżistenti, il-klijenti mhumiex marbuta ma' impenji fit-tul biex jixtru mingħand Vapo.

               (51)

               Wara li kkunsidraw b'mod xieraq is-sitwazzjoni attwali tas-suq għall-pit u għall-injam, kif deskritt fil-premessi 27 sa 50 u anke fid-dawl tal-iskema tal-għajnuna mill-Istat attwali għall-injam, jidher li l-fjuwil tal-pit qed ikollu pressjoni kompetittiva sinifikanti minn, fost l-oħrajn, il-fjuwil tal-injam.

               (52)

               Fid-dawl ta' dak imsemmi hawn fuq, għall-finijiet tal-evalwazzjoni tal-kundizzjonijiet stabbiliti fl-Artikolu 34 tad-Direttiva 2014/25/UE u mingħajr preġudizzju għal-liġi tal-kompetizzjoni, jew għall-applikazzjoni ta' xi liġi oħra tal-UE, il-Kummissjoni tqis li bħalissa, il-pit tal-fjuwil u l-fjuwil tal-injam (il-laqx tal-foresti u l-prodotti sekondarji tal-foresti) qed jikkompetu ma' xulxin.

         3. 2.2.   Suq ġeografiku rilevanti

               (53)

               Skont l-Applikant, is-suq rilevanti jkopri t-territorju nazzjonali tal-Finlandja. L-Applikant, flimkien mal-produtturi l-oħra tal-pit u tal-injam, huwa attiv fil-Finlandja.

               (54)

               Deċiżjoni preċedenti (40) tal-NCA sabet li s-suq ġeografiku għall-pit kellu ambitu nazzjonali. L-istess konklużjoni jikkonfermawha l-awtoritajiet Finlandiżi fl-ittra tas-26 ta' Settembru 2016 (41).

               (55)

               Tipikament, il-pit tal-fjuwil jiġi prodott viċin kemm jista' jkun il-lokazzjoni tal-klijent. Normalment il-provvisti jaslu għand klijent wieħed minn għexieren ta' postijiet differenti ta' pantani (42). Id-distanza massima tat-trasportazzjoni ekonomikament vijabbli ġiet stmata mill-Applikant għal madwar 150 km għall-fjuwil tal-pit, 50 km għal-laqx tal-injam u 150 km għall-prodotti sekondarji tal-injam.

               (56)

               Wara l-istħarriġ tas-suq li għamlet l-NCA fl-2016, id-distanza ekonomikament vijabbli għat-trasportazzjoni ġiet stmata għal 160 km għall-pit, 110 km għal-laqx tal-injam u 155 km għall-prodotti sekondarji tal-injam (43).

               (57)

               L-Applikant jargumenta li fiż-żona tal-provvista ekonomikament vijabbli ta' impjant li juża l-fjuwil tal-pit jew tal-injam, hemm diversi pantani jew sorsi tal-injam u, għall-kuntrarju, li l-operaturi tal-pit u tal-injam ibigħu il-prodotti tal-fjuwil tagħhom lil impjanti differenti. L-istess argumenti ntużaw mill-NCA f'deċiżjoni preċedenti (44), meta s-suq ġeografiku kien ġie definit bħala nazzjonali.

               (58)

               Il-Kummissjoni tinnota li l-akbar għoxrin utent tal-pit fil-Finlandja kollha qed jużaw il-fjuwil tal-pit flimkien mal-injam u anke mal-faħam, u kull wieħed minnhom għandu aktar minn fornitur wieħed tal-pit u tal-injam, u għadd kbir ta' fornituri potenzjali fid-distanza tat-trasportazzjoni ekonomikament vijabbli.

               (59)

               L-NCA Finlandiża ssostni (45) li, meta mqabbla mas-sitwazzjoni tad-deċiżjoni preċedenti tal-NCA tal-2001, is-sitwazzjoni tas-suq ġeografiku ma tidhirx li nbidlet, għaldaqstant is-suq ġeografiku jista' jiġi definit li għandu ambitu nazzjonali.

               (60)

               Fid-dawl ta' dak imsemmi hawn fuq, għall-finijiet tal-evalwazzjoni tal-kundizzjonijiet stabbiliti fl-Artikolu 34 tad-Direttiva 2014/25/UE u mingħajr preġudizzju għal-liġi tal-kompetizzjoni, jew għall-applikazzjoni ta' xi liġi oħra tal-UE, il-Kummissjoni ma għandhiex għalfejn tikkonkludi fuq l-ambitu preċiż tas-suq ġeografiku għax f'kull sitwazzjoni, ir-riżultat tal-valutazzjoni tas-sitwazzjoni kompetittiva jkun l-istess.

         3. 2.3.   Il-valutazzjoni kompetittiva

               (61)

               Huwa kkunsidrat li, fir-rigward tas-suq għall-pit u għall-injam, wieħed mill-indikaturi tal-livell ta' kompetizzjoni fis-swieq nazzjonali hu s-sehem mis-suq totali tal-ikbar tliet produtturi. Dan jikkonforma mal-preċedenti tal-Kummissjoni (46).

               (62)

               Is-sehem mis-suq tal-akbar tliet produtturi, mil-lat ta' valuri tal-bejgħ kien […] % fl-2012 (47), […] % fl-2013 u […] % fl-2014 (48). Vapo Oy hija l-akbar attur tas-suq f'dan is-suq, iżda l-ishma mis-suq tagħha kienu qed jonqsu f'dawn l-aħħar snin ([…] fl-2012; […] fl-2013 u […] fl-2014).

               (63)

               L-analiżi tas-sitwazzjoni kompetittiva fil-livell ta' kull wieħed mill-akbar 20 konsumatur turi li l-ishma mis-suq ta' Vapo jvarjaw bejn […] u […] (49) b'żewġ eċċezzjonijiet (50), filwat li Vapo hija responsabbli b'mod ġenerali għal […] (51) tal-konsenji kollha lil dawn l-akbar 20 klijent.

               (64)

               Il-fatt li s-sehem mis-suq ta' Vapo fil-konsenji lill-akbar klijenti hu ogħla mis-sehem mis-suq globali kkalkulat fil-livell nazzjonali mnejn jissuġġerixxi li Vapo jaf ma tkunx tista' tuża l-pożizzjoni fis-suq tagħha fejn jidħlu l-klijenti ż-żgħar.

               (65)

               Anke meta jitqies b'mod ipotetiku xenarju alternattiv fejn il-Finlandja tinqasam f'erba żoni tal-provvista reġjonali (it-Tramuntana, il-Lvant, il-Punent u n-Nofsinhar), ir-riżultat tal-valutazzjoni jibqa' fil-biċċa l-kbira tiegħu l-istess, fejn l-ishma mis-suq ta' Vapo (52) jvarjaw bejn […] u […] (53).

               (66)

               Kif spjegat fil-premessa 50, l-Applikant ibigħ il-pit u l-injam abbażi ta' ftehimiet qafas mal-klijenti tiegħu, li għalihom il-kwantitajiet li jridu jiġu kkonsenjati u l-prezzijiet jiġu miftiehma kull sena jew f'intervalli iqsar. L-akbar 20 utent tal-pit fil-Finlandja (54), li jinsabu tul il-pajjiż kollu, ilkoll qed jużaw il-pit flimkien mal-injam u xi kultant mal-faħam. L-impjanti kollha għandhom aktar minn fornitur wieħed tal-pit u tal-injam, u l-Applikant ma għandux kuntratti esklussivi.

               (67)

               Rigward il-qlib, jista' jiġi osservat li t-tibdil fit-teknoloġija tal-impjanti, it-taxxi applikabbli fuq il-pit u s-sussidji għall-injam wasslu biex jonqos il-konsum tal-pit. L-Applikant tilef għadd ta' klijenti tal-pit li qalbu għal fjuwils ipprovduti minn fornituri oħra, filwaqt li klijenti oħrajn naqqsu d-domanda tagħhom tal-pit mingħand l-Applikant,

               (68)

               F'dawn l-aħħar snin kien hemm għadd ta' entrati (55) fis-suq tal-pit; iżda dan hu limitat għax naqset id-domanda għall-pit.

               (69)

               Il-Gvern tal-Finlanda jippromwovi l-użu tal-konsum tal-fjuwil tal-injam għall-enerġija. Il-livell tat-taxxa għall-fjuwil tal-pit tnaqqas, iżda fl-istess ħin żdied is-sussidju għall-fjuwils tal-injam, u dan juri l-intenzjoni tal-Gvern hi li jżomm il-pit tal-fjuwil domestiku u l-fjuwil tal-injam f'kompetizzjoni bejn xulxin. L-injam diġà huwa l-aktar sors tal-enerġija li jintuża. l-użu tiegħu ilu jiżdied mill-2000, filwaqt li s-sehem rispettiv tal-pit qed jonqos.

               (70)

               Kif spjegat fil-premessi 41 sa 48, il-kost finali għall-klijenti, li jinkludi t-taxxa fuq il-fjuwil, il-kwoti tal-emissjonijiet (għall-pit) u s-sussidji (għall-injam) huma komparabbli, u bħala medja l-injam jibqa' orħos mill-pit.

               (71)

               Il-Kummissjoni tinnota li l-pressjoni kompetittiva attwali fuq il-pit hija essenzjalment immexxija mill-qafas regolatorju fis-seħħ (it-taxxa fuq il-pit tal-fjuwil, it-taxxa fuq l-emissjonijiet tas-CO2, u s-sussidju għal-laqx tal-injam) u li t-tibdil għal dawk il-politiki jista' jimmodifika d-dinamika tas-suq bejn il-pit u l-injam, il-kapaċità tagħhom li jikkompetu kontra xulxin u l-pressjoni kompetittiva globali fuq Vapo.

         4.   KONKLUŻJONIJIET

               (72)

               Rigward il-produzzjoni u l-bejgħ bl-ingrossa tal-pit, is-sitwazzjoni tista' tinġabar fil-qosor kif ġej: l-ishma mis-suq aggregati tal-akbar tliet kompetitturi huma baxxi, il-klijenti għandhom il-possibbiltà li jaqilbu minn pit għal injam u fjuwils oħra.

               (73)

               Fid-dawl tal-fatturi eżaminati fil-premessi 23 sa 71, il-kundizzjoni tal-esponiment dirett għall-kompetizzjoni stabbilita fl-Artikolu 34(1) tad-Direttiva 2014/25/UE għandha titqies li ntlaħqet fir-rigward tal-produzzjoni u l-bejgħ bl-ingrossa tal-pit fil-Finlandja.

               (74)

               Barra minn hekk, billi qed jitqies li ġiet issodisfata l-kundizzjoni tal-aċċess mhux ristrett għas-suq, id-Direttiva 2014/25/KE ma għandhiex tapplika meta l-entitajiet kontraenti jagħtu kuntratti maħsubin biex jippermettu li jitwettqu l-produzzjoni u l-bejgħ bl-ingrossa tal-pit fil-Finlandja u lanqas meta jorganizzaw kuntesti tad-disinn biex issir tali attività f'dik iż-żona ġeografika.

               (75)

               Din id-Deċiżjoni hi bbażata fuq is-sitwazzjoni legali u fattwali minn Frar 2016 sa Ottubru 2016, hekk kif jidher mit-tagħrif mogħti mill-Applikant u mill-awtoritajiet Finlandiżi. Din tista' tiġi riveduta jekk il-kundizzjonijiet għall-applikabbiltà tal-Artikolu 34 tad-Direttiva 2014/25/UE ma jibqgħux jiġu ssodisfati, wara tibdil sinifikanti fis-sitwazzjoni legali jew fattwali.

               (76)

               Il-miżuri previsti f'din id-Deċiżjoni huma skont l-opinjoni tal-Kumitat Konsultattiv għall-Kuntratti Pubbliċi,

         ADOTTAT DIN ID-DEĊIŻJONI
   Artikolu 1
   Id-Direttiva 2014/25/UE ma għandhiex tapplika għall-kuntratti mogħtija minn entitajiet kontraenti u maħsubin biex jippermettu li jitwettqu l-produzzjoni u l-bejgħ bl-ingrossa tal-pit fil-Finlandja:
   Artikolu 2
   Din id-Deċiżjoni hi indirizzata lir-Repubblika tal-Finlandja.

      Magħmul fi Brussell, it-23 ta' Jannar 2017.

            Għall-Kummissjoni

         Elżbieta BIEŃKOWSKA

            Membru tal-Kummissjoni

      (1)  ĠU L 134, 30.4.2004, p. 1

      (2)  ĠU L 94 28.3.2014, p. 243.

      (3)  Skont din l-opinjoni, l-NCA “ma tara l-ebda raġuni partikolari biex topponi l-għoti ta' eżenzjoni mir-regoli tal-akkwist pubbliku”. Madankollu l-opinjoni tal-NCA ma tiġġustifikax il-konklużjonijiet inklużi fih. B'mod partikolari, l-opinjoni ma fiha l-ebda referenza għall-ewwel kundizzjoni għal eżenzjoni: l-aċċess ħieles għas-suq u ma tikkonkludix fir-rigward ta' definizzjoni preċiża attwali tas-suq tal-prodotti rilevanti jew tas-suq ġeografiku.

      (4)  Rapport Nazzjonali tal-2016 lill-Aġenzija għall-Kooperazzjoni tar-Regolaturi tal-Enerġija u għall-Kummissjoni Ewropea, p. 35.

      (5)  L-ittra tal-Applikant tas-26 ta' Awwissu 2016, p. 6.

      (6)  L-ittra tal-Applikant tas-26 ta' Awwissu 2016, p. 6 u 7.

      (7)  It-Talba, it-Taqsima 3.2, p. 12.

      (8)  “Forest Finland in brief” http://www.metla.fi/metinfo/tilasto/julkaisut/muut/Forest-Finland_2013.pdf

      (9)  It-Taqsima 5.1 tat-Talba, p. 13.

      (10)  Ir-Regolament tal-Kunsill (KE) Nru 139/2004 tal-20 ta' Jannar 2004 dwar il-kontroll ta' konċentrazzjonijiet bejn impriżi (ir-Regolament tal-KE dwar l-Għaqdiet) (ĠU L 24, 29.1.2004, p. 1).

      (11)  Österreichische Post AG v. il-Kummissjoni, T-463/14, EU:T:2016:243, il-paragrafu 28.

      (12)  Ara n-nota ta' qiegħ il-paġna 6.

      (13)  L-ittra tal-Applikant tas-16 ta' Ġunju 2016, l-aħħar paragrafu, p. 3 u l-ewwel tliet paragrafi, p. 4.

      (14)  L-ittra tal-awtoritajiet Finlandiżi tas-26 ta' Settembru 2016, paġna 3.

      (15)  Id-Deċiżjoni Nru 267/61/94 tal-5 ta' Settembru 2000, id-Deċiżjoni Nru 021/81/2000 tat-8 ta' Marzu 2001, p. 5, 7, 8.

      (16)  Skont il-preżentazzjoni tal-Applikant tat-22 ta' Jannar 2016, il-paġna 2, il-paragrafu 2, l-ittra tal-Applikant tas-16 ta' Ġunju 2016, il-paġna 5, il-paragrafu tal-aħħar u ta' qabel tal-aħħar.

      (17)  L-ittra tal-awtoritajiet Finlandiżi tas-26 ta' Settembru 2016, p. 2.

      (18)  Dawn jirrappreżentaw 56 % tal-konsum kollu tal-pit fl-2014.

      (19)  It-Talba, it-Taqsima 3.1, p. 9.

      (20)  L-ittra tal-Applikant tal-6 ta' April 2016, p. 14.

      (21)  Inqas minn 1 % tal-konsum kollu tal-pit.

      (22)  L-ittra tal-awtoritajiet Finlandiżi tas-26 ta' Settembru 2016, p. 2; L-ittra tal-Applikant tat-30 ta' Settembru 2016, p. 2,

      (23)  L-ittra tal-Kummissjoni tas-2 ta' Ġunju 2016, p. 3.

      (24)  L-ittra tal-Applikant tal-16 ta' Ġunju 2016, p. 10.

      (25)  Temperaturi anqas minn 20 grad taħt iż-żero li damu għal tliet ġimgħat.

      (26)  L-ittra tal-Applikant tal-16 ta' Ġunju 2016, p. 1.

      (27)  It-Talba, it-Taqsima 3.2, p. 13.

      (28)  L-ittra tal-Applikant tal-16 ta' Ġunju 2016, p. 7.

      (29)  Ara n-nota ta' qiegħ il-paġna 28.

      (30)  L-ittra tal-awtoritajiet Finlandiżi tas-26 ta' Settembru 2016, p. 2.

      (31)  L-istatistika tal-Finlandja http://pxweb2.stat.fi/sahkoiset_julkaisut/energia2015/html/engl0002.htm

      (32)  Għajnuna mill-Istat SA.42218(2015/N) Finland Operating aid for forest chips fired power plants (Għajnuna Operatorja Finlandiża għall-impjanti tal-enerġija mħaddma bil-laqx tal-foresti); C(2016) 976;; Għajnuna mill-Istat SA.31204(2011/N) Finland- Operating aid for small wood fired CHP-plants and forest chips power plants (Għajnuna Operatorja Finlandiża għall-impjanti CHP żgħar imħaddma bl-injam u impjanti tal-enerġija mħaddma bil-laqx tal-foresti); C(2011) 1950 (ĠU C 153, 24.5.2011, p. 2).

      (33)  http://eur-lex.europa.eu/resource.html?uri=cellar:4f8722ce-1347-11e5-8817-01aa75ed71a1.0001.02/DOC_2&format=PDF, p. 2

      (34)  L-ittra tal-Applikant tal-26 ta' Awwissu 2016, p. 5.

      (35)  Id-Digriet tal-Gvern dwar is-Sussidju tal-Produzzjoni għal Elettriku Prodott minn Sorsi tal-Enerġija Rinnovabbli

      (36)  Att li Jemenda l-Appendiċi tal-Att dwar id-Dazju tas-Sisa fuq l-Elettriku u Ċerti Fjuwils (1724/2015)

      (37)  Id-Deċiżjoni tal-NCA Nru 021/81/00 tat-8 ta' Marzu 2001.

      (38)  L-ittra tal-Applikant tal-16 ta' Ġunju 2016, p. 13.

      (39)  L-ittra tal-awtoritajiet Finlandiżi tas-26 ta' Settembru 2016, p. 2.

      (40)  Id-Deċiżjoni Nru 021/81/2000 tat-8 ta' Marzu 2001, p. 9.

      (41)  L-ittra tal-awtoritajiet Finlandiżi tas-26 ta' Settembru 2016, p. 3.

      (42)  L-ittra tal-Applikant tal-16 ta' Ġunju 2016, p. 12.

      (43)  Ara n-nota ta' qiegħ il-paġna 41.

      (44)  Ara n-nota ta' qiegħ il-paġna 40.

      (45)  L-ittra tal-awtoritajiet Finlandiżi tas-26 ta' Settembru 2016, p. 3, u l-opinjoni tal-NCA tat-2 ta' Novembru 2011, p. 3.

      (46)  Id-Deċiżjoni ta' Implimentazzjoni tal-Kummissjoni 2011/306/UE tal-20 ta' Mejju 2011 tal-Parlament Ewropew u tal-Kunsill li tistabbilixxi li l-Artikolu 30(1) tad-Direttiva 2004/17/KE li tikkoordina l-proċeduri ta' akkwisti ta' entitajiet li joperaw fis-setturi tas-servizzi tal-ilma, l-enerġija, it-trasport u postali mhuwiex applikabbli għat-tħaffir għall-faħam bituminuż fir-Repubblika Ċeka (ĠU L 137, 25.5.2011, p. 55).

      (47)  […] informazzjoni kunfidenzjali.

      (48)  It-Talba, p. 15 u 17.

      (49)  L-ittra tal-Applikant tas-16 ta' Ġunju 2016, p. 6.

      (50)  Dawn iż-żewġ eċċezzjonijiet mhumiex problematiċi għax f'każ wieħed l-impjant jinsab fl-istess post bħall-impjanti l-oħra fejn Vapo għandha ishma mis-suq baxxi, u l-ieħor huwa wieħed mill-iżgħar impjanti.

      (51)  Ishma mis-suq ibbażati fuq id-dejta tal-2014.

      (52)  Ishma mis-suq ibbażati fuq dejta tal-2013.

      (53)  L-ittra tal-Applikant tas-6 ta' April 2016, p. 13.

      (54)  L-akbar 20 klijent tal-pit jirrappreżentaw 56 % tal-konsum kollu tal-pit.

      (55)  L-ittra tal-Applikant tal-16 ta' Ġunju 2016, p. 3.


title: Deċiżjoni tal-Kunsill ta' l- 24 ta' Jannar 2006 li tipprovdi assistenza makro-finanzjarja lill-Ġeorġja

text:
12.12.2008        MT               Il-Ġurnal Uffiċjali ta’ l-Unjoni Ewropea                        773

32006D0041

L 25/28                         IL-ĠURNAL UFFIĊJALI TA’ L-UNJONI EWROPEA                      28.1.2006

                                    DEĊIŻJONI TAL-KUNSILL

                                        ta' l-24 ta’ Jannar 2006

                        li tipprovdi assistenza makro-finanzjarja lill-Ġeorġja

                                              (2006/41/KE)

IL-KUNSILL TA’ L-UNJONI EWROPEA,

Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 308
tiegħu,

Wara li kkunsidra l-proposta mill-Kummissjoni,

Wara li kkunsidra l-opinjoni tal-Parlament Ewropew1,

1
          Opinjoni mogħtija fil-15.12.2005 (għadha mhux ippubblikata fil-Ġurnal Uffiċjali).
 ---pagebreak--- 774              MT                Il-Ġurnal Uffiċjali ta’ l-Unjoni Ewropea                     12.12.2008

Billi:

(1)       Bid-Deċiżjoni 97/87/KE1 l-Kunsill ipprovda assistenza finanzjarja eċċezzjonali għall-
          Armenja u l-Ġeorġja fil-forma ta' self u għotjiet għal perijodu twil.

(2)       Bid-Deċiżjoni 2000/244/KE l-Kunsill ipprovda assistenza finanzjarja eċċezzjonali għat-
          Taġikistan u estenda l-perijodu ta' implimentazzjoni ta' l-assistenza għall-Armenja u l-
          Ġeorġja sa l-2004.

(3)       Fil-każ tal-Ġeorġja, l-objettivi ta' l-assistenza ma ġewx issodisfati bis-sħiħ, minħabba
          ambjent tal-politika ekonomika mhux sodisfaċenti fil-pajjiż waqt il-biċċa l-kbira tal-
          perijodu ta' implimentazzjoni.

(4)       Għaldaqstant, ġie impenjat u mħallas EUR 31,5 miljun biss tal-komponent ta' l-għotja
          sħiħa ta' l-EUR 65 miljun għall-Ġeorġja taħt l-assistenza finanzjarja eċċezzjonali.

(5)       L-awtoritajiet preżenti tal-Ġeorġja huma impenjati lejn l-istabbilizzazzjoni ekonomika u r-
          riformi strutturali, sostnuti mill-Fond Monetarju Internazzjonali (FMI) permezz ta'
          arranġament ta' tliet snin taħt il-Faċilità għat-Tnaqqis tal-Faqar u t-Tkabbir (FTFT) li ġiet
          approvata fl-4 ta' Ġunju 2004 għal ammont totali ta' SDR 98 miljun. Sussegwentement, fil-
          21 ta' Lulju 2004, il-kredituri tal-Klabb ta' Pariġi qablu dwar ristrutturazzjoni tad-dejn
          uffiċjali bilaterali tal-Ġeorġja skond it-termini ta' Houston.

1
         ĠU L 322, 25.11.1997, p. 37. Deċiżjoni kif emendata bid-Deċiżjoni 2000/244/KE (ĠU L
         77, 28.3.2000, p. 11).
 ---pagebreak--- 12.12.2008      MT                 Il-Ġurnal Uffiċjali ta’ l-Unjoni Ewropea                               775

(6)      Il-Gvern il-ġdid tal-Ġeorġja rċieva wkoll appoġġ qawwi mill-komunità internazzjonali fil-
         konferenza tad-donaturi li seħħet fi Brussell fis-16 ta' Ġunju 2004.

(7)      F'Ġunju 2004 l-Bank Dinji approva Kreditu ta' Appoġġ għal Riforma ta' USD 24 miljun, u
         ser ikompli l-assistenza tiegħu lill-Ġeorġja taħt Strateġija ta' Sħubija ta' Pajjiż ġdida fil-
         forma ta' Operazzjonijiet ta' Appoġġ għat-Tnaqqis tal-Faqar.

(8)      L-awtoritajiet Ġeorġjani esprimew l-intenzjoni tagħhom li jfittxu l-ħlas lura kmieni ta' dejn
         lill-Komunità bil-ħsieb li tittejjeb is-sostenibbiltà tad-dejn.

(9)      Kif ir-relazzjonijiet UE-Ġeorġja qed jiżviluppaw fil-qafas tal-Politika Ewropea tal-Viċinat,
         li hija mistennija twassal għal integrazzjoni ekonomika aktar profonda, l-appoġġ
         Komunitarju għall-programm ta' riforma ekonomika tal-gvern huwa kkunsidrat xieraq.

(10)     Li jsir disponibbli ammont ekwivalenti għall-komponent ta' għotja mhux impenjat ta' l-
         assistenza finanzjarja eċċezzjonali, li għandu jappoġġa r-riformi ekonomiċi tal-pajjiż u
         jgħin fit-tnaqqis tad-dejn estern, huwa kontribut xieraq mill-Komunità għall-
         implimentazzjoni ta' l-istrateġiji għat-tnaqqis tal-faqar u t-tkabbir fil-Ġeorġja.

(11)     Sabiex tiġi żgurata l-protezzjoni effikaċi ta' l-interessi finanzjarji tal-Komunità marbutin
         ma' l-assistenza makro-finanzjarja preżenti, huwa meħtieġ li jiġu previsti miżuri xierqa
         mill-Ġeorġja relatati mal-prevenzjoni ta', u l-ġlieda kontra l-frodi, il-korruzzjoni u
         kwalunkwe irregolarità oħra marbutin ma' din l-assistenza, kif ukoll għal kontrolli mill-
         Kummissjoni u verifiki mill-Qorti ta' l-Awdituri.
 ---pagebreak--- 776           MT                 Il-Ġurnal Uffiċjali ta’ l-Unjoni Ewropea                   12.12.2008

(12)   Is-servizzi tal-Kummissjoni, bl-appoġġ ta' esperti esterni debitament awtorizzati, f'Ottubru
       2004 wettqu valutazzjoni operattiva taċ-ċirkwiti finanzjarji u proċeduri amministrattivi fil-
       Ministeru tal-Finanzi tal-Ġeorġja u l-Bank Nazjonali tal-Ġeorġja biex jaċċertaw l-eżistenza
       ta' qafas għall-amministrazzjoni finanzjarja tajba.

(13)   Ir-rilaxx ta' din l-għotja ta' assistenza huwa mingħajr preġudizzju għas-setgħat ta' l-awtorità
       baġitarja.

(14)   Il-Kummissjoni kkonsultat lill-Kumitat Ekonomiku u Finanzjarju qabel ma ssottomettiet il-
       proposta tagħha.

(15)   It-Trattat ma jipprovdi għall-ebda setgħa, minbarra dawk ta' l-Artikolu 308 tiegħu, għall-
       adozzjoni ta' din id-Deċiżjoni.

IDDEĊIEDA KIF ĠEJ:

                                              Artikolu 1

1.     Il-Komunità għandha tagħmel disponibbli lill-Ġeorġja assistenza makro-finanzjarja fil-
       forma ta' għotjiet diretti sa ammont massimu ta' EUR 33,5 miljun bil-ħsieb li tappoġġa r-
       riformi ekonomiċi u tgħin lill-pajjiż itejjeb s-sostenibbiltà tad-dejn.

2.     Din l-assistenza makro-finanzjarja Komunitarja għandha tiġi amministrata mill-
       Kummissjoni f'konsultazzjoni mal-Kumitat Ekonomiku u Finanzjarju u b'mod konsistenti
       bis-sħiħ mal-ftehim milħuq bejn l-FMI u l-Ġeorġja.
 ---pagebreak--- 12.12.2008      MT                Il-Ġurnal Uffiċjali ta’ l-Unjoni Ewropea                             777

3.       L-assistenza makro-finanzjarja Komunitarja għandha ssir disponibbli għal sentejn li jibdew
         mill-ewwel jum wara d-dħul fis-seħħ ta' din id-Deċiżjoni. Madankollu, jekk iċ-ċirkostanzi
         jeħtieġu dan, il-Kummissjoni, wara konsultazzjoni mal-Kumitat Ekonomiku u Finanzjarju,
         tista' tiddeċiedi li testendi l-perijodu ta' disponibbiltà b'massimu ta' sena waħda.

                                               Artikolu 2

1.       Il-Kummissjoni għandha tingħata s-setgħa li taqbel ma' l-awtoritajiet tal-Ġeorġja, wara
         konsultazzjoni mal-Kumitat Ekonomiku u Finanzjarju, il-politika ekonomika u l-
         kondizzjonijiet finanzjarji marbutin ma' din l-assistenza, li għandhom jiġu stabbiliti
         f'Memorandum ta' Ftehim. Dawk il-kondizzjonijiet għandhom ikunu konsistenti mal-
         ftehim milħuq bejn l-FMI u l-Ġeorġja.

2.       Matul l-implimentazzjoni ta' l-assistenza Komunitarja, il-Kummissjoni għandha tissorvelja
         l-validità taċ-ċirkwiti finanzjarji tal-Ġeorġja, il-proċeduri amministrattivi u l-mekkaniżmi
         ta' kontroll interni u esterni li huma rilevanti għal din l-assistenza makro-finanzjarja
         Komunitarja.

3.       Il-Kummissjoni għandha tivverifika f'intervalli regolari li l-linji politiċi ekonomiċi tal-
         gvern huma skond l-objettivi ta' din l-assistenza u li l-politika ekonomika u l-
         kondizzjonijiet finanzjarji miftiehma qed jiġu sodisfatti.
 ---pagebreak--- 778              MT                 Il-Ġurnal Uffiċjali ta’ l-Unjoni Ewropea                      12.12.2008

                                                 Artikolu 3

1.       L-ammont ta' l-għotja għandu jkun magħmul disponibbli lill-Ġeorġja minn ta' l-anqas
         f'żewġ pagamenti, sakemm il-pożizzjoni tad-debitur nett tagħha lejn il-Komunità tkun
         naqset, bħala regola, minn ta' l-inqas b'ammont simili.

2.       L-ewwel għotja għandha tiġi rilaxxata abbażi ta' implimentazzjoni sodisfaċenti tal-
         programm ekonomiku appoġġat mill-FMI taħt il-Faċilità għat-Tnaqqis tal-Faqar u t-
         Tkabbir.

         It-tieni u kwalunkwe pagament ieħor għandhom jiġu rilaxxati abbażi ta' implimentazzjoni
         sodisfaċenti tal-programm ekonomiku appoġġat mill-FMI u kwalunkwe miżura oħra
         stabbilita fil-Memorandum ta' Intendiment imsemmi fl-Artikolu 2(1), u mhux qabel ma
         jkunu għaddew tliet xhur mir-rilaxx tal-pagament preċedenti.

3.       Il-fondi għandhom jitħallsu lill-Bank Nazzjonali tal-Ġeorġja. Ir-riċevitur finali tal-fondi
         għandu jkun il-Ministeru tal-Finanzi tal-Ġeorġja.

                                                 Artikolu 4

L-implimentazzjoni ta' din l-assistenza għandha sseħħ skond id-dispożizzjonijiet tar-Regolament
tal-Kunsill (KE, Euratom) Nru 1605/2002, tal-25 ta' Ġunju 2002, dwar ir-Regolament Finanzjarju
applikabbli għall-baġit ġenerali tal-Komunitajiet Ewropej1 u r-regoli implimentattivi tiegħu. B'mod
partikolari, il-Memorandum ta' Intendiment imsemmi fl-Artikolu 2(1) għandu jipprovdi għal miżuri
xierqa mill-Ġeorġja relatati mal-prevenzjoni ta', u l-ġlieda kontra l-frodi, il-korruzzjoni u
kwalunkwe irregolarità oħra marbuta ma' din l-assistenza. Huwa għandu jipprovdi wkoll għal
kontrolli mill-Kummissjoni, inkluż l-Uffiċċju Ewropew Kontra l-Frodi (OLAF), bid-dritt li
jitwettqu kontrolli u spezzjonijiet fuq il-post, u biex jitwettqu verifiki fuq il-post mill-Qorti ta' l-
Awdituri, fejn xieraq.

1
        ĠU L 248, 16.9.2002, p. 1.
 ---pagebreak--- 12.12.2008      MT                Il-Ġurnal Uffiċjali ta’ l-Unjoni Ewropea                        779

                                               Artikolu 5

Minn ta' l-anqas darba fis-sena, qabel Settembru, il-Kummissjoni għandha tippreżenta rapport lill-
Parlament Ewropew u lill-Kunsill, li jinkludi evalwazzjoni ta' l-implimentazzjoni ta' din id-
Deċiżjoni fis-sena preċedenti.

                                               Artikolu 6

Din id-Deċiżjoni għandha tibda sseħħ fil-jum tal-pubblikazzjoni tagħha f’Il-Ġurnal Uffiċjali ta' l-
Unjoni Ewropea.

Magħmul fi Brussell, 24 ta’ Jannar 2006.

                                              Ghall-Kunsill

                                              Il-President

                                              K.-H. GRASSER


title: Deċiżjoni tal-Kunsill tat-12 ta’ Lulju 2011 dwar l-iffirmar u l-konklużjoni tal-Ftehim Monetarju bejn l-Unjoni Ewropea u r-Repubblika Franċiża, dwar iż-żamma tal-euro f’Saint-Barthélemy, wara l-modifikazzjoni tal-istatus tagħha fir-rigward tal-Unjoni Ewropea

text:
               20.7.2011

               MT

               Il-Ġurnal Uffiċjali tal-Unjoni Ewropea

               L 189/1

         DEĊIŻJONI TAL-KUNSILL
   tat-12 ta’ Lulju 2011
   dwar l-iffirmar u l-konklużjoni tal-Ftehim Monetarju bejn l-Unjoni Ewropea u r-Repubblika Franċiża, dwar iż-żamma tal-euro f’Saint-Barthélemy, wara l-modifikazzjoni tal-istatus tagħha fir-rigward tal-Unjoni Ewropea
   (2011/433/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari, l-Artikolu 219(3) tiegħu,
   Wara li kkunsidra d-Deċiżjoni tal-Kunsill tat-13 ta’ April 2011 dwar l-arranġamenti għall-innegozjar ta’ Ftehim Monetarju mar-Repubblika Franċiża, li taġixxi għall-benefiċċju tal-kollettività extra-Ewropea Franċiża ta’ Saint-Barthélemy u b’mod partikolari l-Artikolu 4 tagħha,
   Wara li kkunsidra l-proposta tal-Kummissjoni Ewropea,
   Wara li kkunsidra l-opinjoni tal-Bank Ċentrali Ewropew,
   Billi:

               (1)

               Bid-Deċiżjoni tal-Kunsill Ewropew Nru 2010/718/UE tad-29 ta’ Ottubru 2010 li timmodifika l-istatus tal-gżira ta’ Saint-Barthélemy fir-rigward tal-Unjoni Ewropea (1) il-gżira ta’ Saint-Barthélemy ma tibqax reġjun ultraperiferiku tal-Unjoni b’effett mill-1 ta’ Jannar 2012 biex b’hekk tikseb l-istatus ta’ pajjiż jew ta’ territorju extra-Ewropew kif imsemmi fir-raba’ Parti tat-Trattat minn dik id-data. Ir-Repubblika Franċiża impenjat ruħha li tikkonkludi l-ftehimiet neċessarji biex tiżgura li jiġu ppreservati l-interessi tal-Unjoni meta sseħħ din il-bidla.

               (2)

               Ir-Repubblika Franċiża infurmat lill-istituzzjonijiet tal-Unjoni dwar l-intenzjoni tagħha li żżomm l-euro bħala l-unika munita f’Saint-Barthélemy. Għaldaqstant għandu jiġi konkluż ftehim monetarju.

               (3)

               Fit-13 ta’ April 2011, il-Kunsill awtorizza lill-Kummissjoni biex tinnegozja mar-Repubblika Franċiża, filwaqt li din tal-aħħar taġixxi fl-interess tal-kollettività Franċiża extra-Ewropea ta’ Saint-Barthélemy, u sabiex tassoċja b’mod sħiħ lill-Bank Ċentrali Ewropew man-negozjati u sabiex tfittex il-ftehim tiegħu dwar kwistjonijiet li jaqgħu fl-oqsma ta’ kompetenzi tiegħu, bil-għan li jiġi konkluż ftehim monetarju. Fit-30 ta’ Mejju 2011, ġie inizjalat il-Ftehim Monetarju bejn l-Unjoni Ewropea u r-Repubblika Franċiża, dwar iż-żamma tal-euro f’Saint-Barthélemy, wara l-modifikazzjoni tal-istatus tagħha fir-rigward tal-Unjoni Ewropea (“il-Ftehim”).

               (4)

               Il-Ftehim għandu jiġi ffirmat u konkluż kif xieraq,

         ADOTTA DIN ID-DEĊIŻJONI:
   Artikolu 1
   1.   L-iffirmar tal-Ftehim Monetarju bejn l-Unjoni Ewropea u r-Repubblika Franċiża, dwar iż-żamma tal-euro f’Saint-Barthélemy, wara l-modifikazzjoni tal-istatus tagħha fir-rigward tal-Unjoni Ewropea (“il-Ftehim”) huwa approvat f’isem l-Unjoni.
   2.   It-test tal-Ftehim jinsab mehmuż ma’ din id-Deċiżjoni.
   Artikolu 2
   Il-President tal-Kunsill huwa b’dan awtorizzat jaħtar il-persuna/i bis-setgħa biex tiffirma/jiffirmaw il-Ftehim sabiex tintrabat l-Unjoni.
   Artikolu 3
   Il-President tal-Kunsill għandu, f’isem l-Unjoni, jagħti n-notifikazzjoni prevista fl-Artikolu 11 tal-Ftehim.
   Artikolu 4
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, it-12 ta’ Lulju 2011.

            Għall-Kunsill

            Il-President

         J. VINCENT-ROSTOWSKI

      (1)  ĠU L 325, 9.12.2010, p. 4.

      TRADUZZJONI
      FTEHIM MONETARJU
      bejn l-Unjoni Ewropea u r-Repubblika Franċiża dwar iż-żamma tal-euro f’Saint-Barthélemy wara l-modifikazzjoni fl-istatus tagħha fir-rigward tal-Unjoni Ewropea
      L-UNJONI EWROPEA, rappreżentata mill-Kummissjoni Ewropea,
      u
      IR-REPUBBLIKA FRANĊIŻA, li taġixxi fl-interess ta’ Saint-Barthélemy,
      Billi:

                  (1)

                  Saint-Barthélemy hija parti integrali mir-Repubblika Franċiża iżda mhux se tibqa’ parti mill-Unjoni Ewropea mill-1 ta’ Jannar 2012, skont id-Deċiżjoni tal-Kunsill Ewropew 2010/718/UE tad-29 ta’ Ottubru 2010 li timmodifika l-istatus fir-rigward tal-Unjoni Ewropea tal-gżira ta’ Saint-Barthélemy (1);

                  (2)

                  Ir-Repubblika Franċiża tixtieq li Saint-Barthélemy żżomm l-istess munita bħal dik fi Franza metropolitana u għaldaqstant, fit-territorju ta’ Saint-Barthélemy, se tkompli tagħti status ta’ valuta legali esklużivament lill-karti tal-flus u l-muniti tal-euro maħruġa mill-Eurosistema u mill-Istati Membri li adottaw l-euro;

                  (3)

                  Huwa meħtieġ li f’Saint-Barthélemy tiġi żgurata l-kontinwità tal-applikazzjoni tad-dispożizzjonijiet tal-liġi tal-Unjoni Ewropea, attwali u tal-futur, neċessarji għall-funzjonament tal-Unjoni Ekonomika u Monetarja, sabiex b’mod partikolari, tiżgura l-unità tal-politika monetarja tal-Eurosistema, tagħmel il-kundizzjonijiet tal-kompetizzjoni ugwali bejn l-istabbilimenti finanzjarji fiż-żona euro, u tipprevjeni l-frodi u l-falsifikazzjoni tal-mezzi ta’ ħlas bi flus kontanti jew le u l-ħasil ta’ flus;

                  (4)

                  Dan il-Ftehim huwa konkluż ma’ Stat Membru li jaġixxi fl-interess ta’ entità mhux sovrana u, għal dan il-għan, ma jipprovdix għad-dritt tal-istampar tal-flus (mint coinage). Il-munita u l-liġi bankarja u finanzjarja jaqgħu taħt il-kompetenzi tal-Istat Franċiż. Fil-kwistjonijiet relatati mal-funzjonament tajjeb tal-Unjoni Ekonomika u Monetarja, id-dispożizzjonijiet leġiżlattivi u regolatorji tal-liġi Franċiża japplikaw awtomatikament għal Saint-Barthélemy skont l-istatus tagħha.

            QABLU DWAR ID-DISPOŻIZZJONIJIET LI ĠEJJIN:
      Artikolu 1
      L-euro għandha tibqa’ l-munita ta’ Saint-Barthélemy.
      Artikolu 2
      Ir-Repubblika Franċiża se tibqa’ tagħti status ta’ valuta legali lill-karti tal-flus u lill-muniti tal-euro f’ Saint-Barthélemy.
      Artikolu 3
      1.   Ir-Repubblika Franċiża f’Saint-Barthélemy se tkompli tapplika l-atti legali u r-regoli tal-Unjoni Ewropea neċessarji għall-funzjonament tal-Unjoni Ekonomika u Monetarja fl-oqsma li ġejjin:

                  (a)

                  Il-karti tal-flus u l-muniti tal-euro;

                  (b)

                  Il-prevenzjoni tal-frodi u l-falsifikazzjoni tal-mezzi ta’ ħlas bi flus kontanti jew b’mezzi oħrajn;

                  (c)

                  Il-midalji u t-towkins;

                  (d)

                  Il-miżuri neċessarji għall-użu tal-euro bħala munita unika adottati skont l-Artikolu 133 tat-Trattat dwar il-Funzjonament tal-Unjoni Ewropea;

                  (e)

                  Il-leġiżlazzjoni bankarja u finanzjarja, inkluż l-atti legali adottati mill-Bank Ċentrali Ewropew;

                  (f)

                  Il-prevenzjoni tal-ħasil ta’ flus;

                  (g)

                  L-obbligi ta’ komunikazzjoni tal-informazzjoni f’forma statistika stabbilita mill-Eurosistema.

            2.   Ir-Repubblika Franċiża għandha timpenja ruħha li tikkoopera b’mod sħiħ mal-Europol fit-territorju ta’ Saint-Barthélemy fir-rigward tal-prevenzjoni tal-frodi u l-falsifikazzjoni tal-mezzi ta’ ħlas kif ukoll tal-prevenzjoni u l-ġlieda kontra l-ħasil tal-flus.
      Artikolu 4
      Il-miżuri li ttieħdu mill-awtoritajiet Franċiżi kompetenti sabiex jittrasponu l-atti adottati mill-Unjoni Ewropea — inkluż dawk tal-Bank Ċentrali Ewropew — fl-oqsma msemmija fl-Artikolu 3(1) għandhom japplikaw b’mod awtomatiku u bl-istess kundizzjonijiet f’Saint-Barthélemy.
      Artikolu 5
      L-atti tal-Unjoni Ewropea adottati fl-oqsma msemmija fl-Artikolu 3(1) — inklużi dawk tal-Bank Ċentrali Ewropew — u li huma applikabbli direttament fl-Istati Membri, għandhom japplikaw b’mod awtomatiku u bl-istess kundizzjonijiet f’Saint-Barthélemy.
      Artikolu 6
      L-istituzzjonijiet ta’ kreditu u, jekk applikabbli, l-istituzzjonijiet finanzjarji oħrajn awtorizzati li jwettqu l-attivitajiet tagħhom f’Saint-Barthélemy għandu jkollhom aċċess għas-sistemi interbankarji ta’ saldu u ta’ ħlas u għas-sistemi ta’ saldu tat-titoli fiż-żona euro bl-istess kundizzjonijiet bħal dawk applikabbli fl-istituzzjonijiet fi Franza metropolitana.
      Artikolu 7
      Ir-Repubblika Franċiża kull sentejn għandha tippreżenta lill-Kummissjoni u lill-Bank Ċentrali Ewropew rapport dwar l-applikazzjoni tal-atti legali u r-regoli tal-Unjoni Ewropea koperti minn dan il-Ftehim f’Saint-Barthélemy. Dan ir-rapport għandu jinkludi b’mod partikolari lista tal-atti tal-Unjoni Ewropea li huma applikabbli b’mod dirett, inklużi dawk tal-Bank Ċentrali Ewropew li huma applikabbli b’mod awtomatiku f’Saint-Barthélemy skont l-Artikolu 5. L-ewwel rapport għandu jkun ippreżentat qabel tmiem l-2012.
      Artikolu 8
      1.   Għandu jissejjaħ kumitat konġunt skont il-bżonn. Huwa għandu jkun ippresedut mill-Kummissjoni u magħmul mir-rappreżentanti tal-Unjoni Ewropea u tar-Repubblika Franċiża.
      2.   Id-delegazzjoni tal-Unjoni Ewropea hija ppreseduta mill-Kummissjoni u tinkludi rappreżentanti mill-Bank Ċentrali Ewropew.
      3.   Il-kumitat konġunt għandu jiltaqa’ jekk dan ikun mitlub minn wieħed mill-membri tad-delegazzjoni tal-Unjoni Ewropea jew tar-Repubblika Franċiża sabiex tiġi analizzata kwalunkwe problema li jista’ jkun hemm minħabba l-applikazzjoni ta’ din il-konvenzjoni.
      Artikolu 9
      Il-Qorti tal-Ġustizzja tal-Unjoni Ewropea għandu jkollha l-kompetenza esklużiva biex issolvi t-tilwim kollu li jista’ jirriżulta bejn il-partijiet minħabba l-applikazzjoni ta’ dan il-Ftehim u li ma jkunx seta’ jiġi solvut fi ħdan il-kumitat konġunt.
      Artikolu 10
      L-Unjoni Ewropea jew ir-Repubblika Franċiża jistgħu jtemmu dan il-Ftehim jekk issir notifikazzjoni sa sena qabel.
      Artikolu 11
      Dan il-Ftehim għandu jidħol fis-seħħ fl-1 ta’ Jannar 2012, wara li l-partijiet ikunu nnotifikaw lil xulxin bit-tlestija tal-proċeduri ta’ ratifika tagħhom stess.
      Artikolu 12
      Dan il-Ftehim huwa stabbilit f’żewġ kopji, bil-lingwa Franċiża u dik Ingliża, biż-żewġ testi jkunu ugwalment awtentiċi.

         Magħmul fi Brussell, fit-tnax-il jum ta’ Lulju tas-sena elfejn u ħdax.

               Għall-Unjoni Ewropea

               Għar-Repubblika Franċiża

         (1)  ĠU L 325, 9.12.2010, p. 4.


title: 2012/561/UE: Deċiżjoni tal-Parlament Ewropew tal- 10 ta’ Mejju 2012 dwar l-għeluq tal-kontijiet tat-Tmien, id-Disa’ u l-Għaxar Fond Ewropew għall-Iżvilupp għas-sena finanzjarja 2010

text:
               17.10.2012

               MT

               Il-Ġurnal Uffiċjali tal-Unjoni Ewropea

               L 286/139

         DEĊIŻJONI TAL-PARLAMENT EWROPEW
   tal-10 ta’ Mejju 2012
   dwar l-għeluq tal-kontijiet tat-Tmien, id-Disa’ u l-Għaxar Fond Ewropew għall-Iżvilupp għas-sena finanzjarja 2010
   (2012/561/UE)
   IL-PARLAMENT EWROPEW,

               —

               wara li kkunsidra r-rapport tal-Kummissjoni dwar is-segwitu ta’ kwittanza għas-sena finanzjarja 2009 (COM(2011) 736), u d-dokumenti ta’ ħidma tal-persunal tal-Kummissjoni li jakkumpanjaw dan ir-rapport ((SEC(2011) 1350 u SEC(2011) 1351),

               —

               wara li kkunsidra r-rendikonti finanzjarji u l-kontijiet tad-dħul u tal-infiq tat-tmien, id-disa’ u l-għaxar Fond Ewropew għall-Iżvilupp għas-sena finanzjarja 2010 (COM(2011) 471 — C7-0273/2011),

               —

               wara li kkunsidra r-rapport annwali tal-Kummissjoni tas-27 ta’ April 2011 dwar il-ġestjoni finanzjarja tat-tmien, id-disa’ u l-għaxar Fond Ewropew għall-Iżvilupp fl-2010,

               —

               wara li kkunsidra l-informazzjoni finanzjarja dwar il-Fond Ewropew għall-Iżvilupp (COM(2011) 334),

               —

               wara li kkunsidra r-rapport annwali tal-Qorti tal-Awdituri dwar l-attivitajiet li jaqgħu taħt it-tmien, id-disa’ u l-għaxar Fond Ewropej għall-Iżvilupp għas-sena finanzjarja 2010, flimkien mat-tweġibiet tal-Kummissjoni (1) u r-rapporti speċjali tal-Qorti tal-Awdituri,

               —

               wara li kkunsidra d-dikjarazzjoni ta’ assigurazzjoni (2) dwar l-affidabbiltà tal-kontijiet, kif ukoll il-legalità u r-regolarità tat-tranżazzjonijiet bażiċi, ipprovduta mill-Qorti tal-Awdituri skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjonijiet tal-Kunsill tal-21 ta’ Frar 2012 rigward il-kwittanza lill-Kummissjoni dwar l-implimentazzjoni tal-operazzjonijiet tal-baġit tal-Fond Ewropew għall-Iżvilupp għas-sena finanzjarja 2010 (05458/2012 — C7-0047/2012, 05459/2012 — C7-0048/2012, 05460/2012 — C7-0049/2012),

               —

               wara li kkunsidra l-Ftehim ta’ Sħubija bejn il-membri tal-grupp tal-Istati tal-Afrika, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra, iffirmat f’Cotonou fit-23 ta’ Ġunju 2000 (3) u revedut fil-Lussemburgu fil-25 ta’ Ġunju 2005 (4),

               —

               wara li kkunsidra d-Deċizjoni tal-Kunsill 2001/822/KE tas-27 ta’ Novembru 2001 dwar l-assoċjazzjoni ta’ pajjiżi u territorji barranin mal-Komunità Ewropea (“Deċiżjoni ta’ Assoċjazzjoni dwar it-territorji barranin”) (5), emendata mid-Deċiżjoni tal-Kunsill 2007/249/KE (6),

               —

               wara li kkunsidra l-Artikolu 33 tal-Ftehim Intern tal-20 ta’ Diċembru 1995, bejn ir-rappreżentanti tal-gvernijiet tal-Istati Membri li jiltaqgħu fi ħdan il-Kunsill, dwar il-finanzjament u l-ġestjoni tal-għajnuniet tal-Komunità skont it-Tieni Protokoll Finanzjarju għar-Raba’ Konvenzjoni AKP-KE (7),

               —

               wara li kkunsidra l-Artikolu 32 tal-Ftehim Intern tat-18 ta’ Settembru 2000, bejn ir-Rappreżentanti tal-gvernijiet tal-Istati Membri, li ltaqgħu fi ħdan il-Kunsill, dwar l-iffinanzjar u l-ġestjoni tal-għajnuna Komunitarja skont il-Protokoll Finanzjarju għall-Ftehim ta’ Sħubija bejn l-Istati tal-Afrika, tal-Karibew u tal-Paċifiku u l-Komunità Ewropea u l-Istati Membri tagħha ffirmat f’Cotonou (Benin) fit-23 ta’ Ġunju 2000 u dwar l-allokazzjoni tal-għajnuniet finanzjarji destinati għall-pajjiżi u għat-territorji barranin li għalihom japplikaw id-dispożizzjonijiet tar-raba’ parti tat-Trattat KE (8),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra l-Artikolu 74 tar-Regolament Finanzjarju tas-16 ta’ Ġunju 1998 applikabbli għall-koperazzjoni għall-iffinanzjar tal-iżvilupp skont ir-raba’ Konvenzjoni AKP-KE (9),

               —

               wara li kkunsidra l-Artikolu 119 tar-Regolament Finanzjarju tas-27 ta’ Marzu 2003 applikabbli għad-disa’ Fond Ewropew għall-Iżvilupp (10),

               —

               wara li kkunsidra l-Artikolu 142 tar-Regolament tal-Kunsill (KE) Nru 215/2008 tat-18 ta’ Frar 2008 dwar ir-Regolament Finanzjarju applikabbli għall-għaxar Fond Ewropew għall-Iżvilupp (11),

               —

               wara li kkunsidra r-Regoli 76 u 77, it-tielet inċiż, u l-Anness VI, tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Iżvilupp (A7-0100/2012),

               1.

               Jinnota li l-kontijiet annwali finali tat-tmien, id-disa’ u l-għaxar Fond Ewropew għall-Iżvilupp huma kif annessi fit-Tabella 2 tar-rapport annwali tal-Qorti tal-Awdituri;

               2.

               Japprova l-għeluq tal-kontijiet tat-tmien, id-disa’ u l-għaxar Fond Ewropew għall-Iżvilupp għas-sena finanzjarja 2010;

               3.

               Jagħti istruzzjonijiet lill-President tiegħu sabiex jgħaddi din id-Deċiżjoni lill-Kunsill, lill-Kummissjoni, lill-Qorti tal-Ġustizzja tal-Unjoni Ewropea, lill-Qorti tal-Awdituri u lill-Bank Ewropew tal-Investiment, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 326, 10.11.2011, p. 251.

      (2)  ĠU C 326, 10.11.2011, p. 262.

      (3)  ĠU L 317, 15.12.2000, p. 3.

      (4)  ĠU L 287, 28.10.2005, p. 4.

      (5)  ĠU L 314, 30.11.2001, p. 1 u ĠU L 324, 7.12.2001, p. 1.

      (6)  ĠU L 109, 26.4.2007, p. 33.

      (7)  ĠU L 156, 29.5.1998, p. 108.

      (8)  ĠU L 317, 15.12.2000, p. 355.

      (9)  ĠU L 191, 7.7.1998, p. 53.

      (10)  ĠU L 83, 1.4.2003, p. 1.

      (11)  ĠU L 78, 19.3.2008, p. 1.


title: Id-Deċiżjoni tal-Kunsill tat-22 ta' Diċembru 2000 dwar l-iffirmar u l-applikazzjoni proviżorja tal-Ftehim dwar kummerċ ta' prodotti ta' tessuti bejn il-Komunità Ewropea u r- Repubblika ta l-Kroazja mibdi fi Brussel nhar it-8 ta' Novembru 2000

text:
Avviż Legali Importanti

|

32001D0055

Official Journal L 025 , 26/01/2001 P. 0001 - 0001

		Id-Deċiżjoni tal-Kunsilltat-22 ta' Diċembru 2000dwar l-iffirmar u l-applikazzjoni proviżorja tal-Ftehim dwar kummerċ ta' prodotti ta' tessuti bejn il-Komunità Ewropea u r- Repubblika ta l-Kroazja mibdi fi Brussel nhar it-8 ta' Novembru 2000(2001/55/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea u b'mod partikolari l-Artikolu 133 tiegħu, flimkien ma' l-ewwel sentenza ta' l-ewwel l-Artikolu 300(2) tiegħu,Wara li kkunsidra l-proposta mill-Kummissjoni,Billi:(1) Il-Kummissjoni nnegozjat Ftehim dwar kummerċ ta' prodotti ta' tessuti mar-Repubblika tal-Krozja f'isem il-Komunità.(2) Il-Ftehim inbeda fit-8 ta' Novembru 2000.(3) Il-Ftehim, suġġett għal konklużjoni f'data futura, għandu jkun iffirmat għan-nom tal-Komunità(4) Huwa xieraq li, suġġett għar-reċiproċità, dan il-Ftehim jibda japplika fuq bażi provviżorja mill-1 ta' Jannar 2001 sakemm ma jkunu konklużi l-proċeduri relevanti għall-komklużjoni formali.IDDEĊIEDA DAN LI ĠEJ:Artikolu 1Suġġett għal konklużjoni f'data futura, il-President tal-Kunsill huwa awtorizzat li jinnomina persuni li jkollom il-poter li jiffirmaw il-Ftehim dwar kummerċ ta' tessuti mar-Repubblika tal-Kroazja, f'isem il-Kunsill.Artikolu 2Il-Ftehim imsemmi fl-Artikolu 1, suġġett għar-reċiproċità, għandu jiġi applikat fuq bażi proviżorja mill-1 ta' Jannar 2001 sakemm ikunu lesti l-proċeduri għall-konklużjoni tiegħu.It-test tal-Ftehim huwa miżjud ma din id-Deċiżjoni.Magħmula fi Brussel, fit-22 ta' Diċembru 2000.Għall-KunsillIl-PresidentC. Pierret--------------------------------------------------


title: 2009/432/KE: Deċiżjoni tal-Kunsill tal- 4 ta' Novembru 2008 dwar l-iffirmar tal-Protokoll li jemenda l-Ftehim dwar it-Trasport Marittimu bejn il-Komunità Ewropea u l-Istati Membri tagħha, minn naħa waħda, u r-Repubblika Popolari taċ-Ċina, min-naħa l-oħra

text:
               9.6.2009

               MT

               Il-Ġurnal Uffiċjali tal-Unjoni Ewropea

               L 144/20

         DEĊIŻJONI TAL-KUNSILL
   tal-4 ta' Novembru 2008
   dwar l-iffirmar tal-Protokoll li jemenda l-Ftehim dwar it-Trasport Marittimu bejn il-Komunità Ewropea u l-Istati Membri tagħha, minn naħa waħda, u r-Repubblika Popolari taċ-Ċina, min-naħa l-oħra
   (2009/432/KE)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 80(2) flimkien mal-ewwel sentenza tal-ewwel subparagrafu tal-Artikolu 300(2), u l-ewwel subparagrafu tal-Artikolu 300(3) tiegħu,
   Wara li kkunsidra l-Att ta’ Adeżjoni tal-2005, u b’mod partikolari l-Artikolu 6(2) tiegħu,
   Wara li kkunsidra l-proposta mill-Kummissjoni,
   Billi:

               (1)

               Il-Ftehim dwar it-Trasport Marittimu bejn il-Komunità Ewropea u l-Istati Membri tagħha, minn naħa waħda, u l-Gvern tar-Repubblika Popolari taċ-Ċina, min-naħa l-oħra,minn hawn ’il quddiem imsejjaħ “il-Ftehim”, ġie iffirmat fi Brussell fis-6 ta’ Diċembru 2002 u daħal fis-seħħ fl-1 ta’ Marzu 2008 (1).

               (2)

               Fit-23 ta’ Ottubru 2006, il-Kummissjoni ġiet awtorizzata mill-Kunsill biex tinnegozja Protokoll maċ-Ċina li jemenda l-Ftehim sabiex jittieħed kont tal-adeżjoni tar-Repubblika tal-Bulgarija u tar-Rumanija fl-Unjoni Ewropea.

               (3)

               Il-Protokoll ġie inizjalat miż-żewġ partijiet fit-28 ta’ Frar 2008.

               (4)

               Il-Protokoll għandu għalhekk jiġi ffirmat, suġġett għall-konklużjoni tiegħu wara t-tlestija tal-proċeduri kostituzzjonali u istituzzjonali neċessarji,

         IDDEĊIEDA KIF ĠEJ:
   Artikolu 1
   L-iffirmar tal-Protokoll li jemenda l-Ftehim dwar it-Trasport Marittimu bejn il-Komunità Ewropea u l-Istati Membri tagħha, minn naħa waħda, u r-Repubblika Popolari taċ-Ċina, min-naħa l-oħra, huwa b’dan approvat f’isem il-Komunità u l-Istati Membri tagħha, suġġett għad-Deċiżjoni tal-Kunsill dwar il-konklużjoni ta’ tali Protokoll.
   It-test ta’ dan il-Protokoll huwa mehmuż ma’ din id-Deċiżjoni.
   Artikolu 2
   Il-President tal-Kunsill huwa b’dan awtorizzat jinnomina il-persuni mogħtija s-setgħa li jiffirmaw il-Protokoll, f’isem il-Komunità Ewropea u l-Istati Membri tagħha, suġġett għall-konklużjoni tiegħu.

      Magħmul fi Brussell, 4 ta’ Novembru 2008.

            Għall-Kunsill

            Il-President

         C. LAGARDE

      (1)  ĠU L 46, 21.2.2008, p. 25.
    ---documentbreak---

               9.6.2009

               MT

               Il-Ġurnal Uffiċjali tal-Unjoni Ewropea

               L 144/21

         PROTOKOLL
   li jemenda l-Ftehim dwar it-Trasport Marittimu bejn il-Komunità Ewropea u l-Istati Membri tagħha, minn naħa waħda, u l-Gvern tar-Repubblika Popolari taċ-Ċina, min-naħa l-oħra
   IR-RENJU TAL-BELĠJU,
   IR-REPUBBLIKA TAL-BULGARIJA,
   IR-REPUBBLIKA ĊEKA,
   IR-RENJU TAD-DANIMARKA,
   IR-REPUBBLIKA FEDERALI TAL-ĠERMANJA,
   IR-REPUBBLIKA TAL-ESTONJA,
   L-IRLANDA,
   IR-REPUBBLIKA ELLENIKA,
   IR-RENJU TA’ SPANJA,
   IR-REPUBBLIKA FRANĊIŻA,
   IR-REPUBBLIKA TALJANA,
   IR-REPUBBLIKA TA’ ĊIPRU,
   IR-REPUBBLIKA TAL-LATVJA,
   IR-REPUBBLIKA TAL-LITWANJA,
   IL-GRAN DUKAT TAL-LUSSEMBURGU,
   IR-REPUBBLIKA TAL-UNGERIJA,
   MALTA,
   IR-RENJU TAL-OLANDA,
   IR-REPUBBLIKA TAL-AWSTRIJA,
   IR-REPUBBLIKA TAL-POLONJA,
   IR-REPUBBLIKA PORTUGIŻA,
   IR-RUMANIJA,
   IR-REPUBBLIKA TAS-SLOVENJA,
   IR-REPUBBLIKA TAS-SLOVAKKJA,
   IR-REPUBBLIKA TAL-FINLANDJA,
   IR-RENJU TAL-IŻVEZJA,
   IR-RENJU UNIT TAL-GRAN BRITTANJA U L-IRLANDA TA’ FUQ
   minn hawn ’il quddiem imsejħa l-“Istati Membri”, rappreżentati mill-Kunsill tal-Unjoni Ewropea, u
   IL-KOMUNITÀ EWROPEA, minn hawn ’il quddiem imsejħa “il-Komunità”, rappreżentata mill-Kunsill tal-Unjoni Ewropea,
   minn naħa l-waħda, u
   IL-GVERN TAR-REPUBBLIKA POPOLARI TAĊ-ĊINA,
   min-naħa l-oħra,
   WARA LI KKUNSIDRAW l-adeżjoni tar-Repubblika tal-Bulgarija u r-Rumanija fl-Unjoni Ewropea, u b’hekk ukoll għall-Komunità, fl-1 ta’ Jannar 2007,
   FTIEHMU KIF ĠEJ:
   Artikolu 1
   Ir-Repubblika tal-Bulgarija u r-Rumanija għandhom ikunu Partijiet għall-Ftehim dwar it-Trasport Marittimu bejn il-Komunità Ewropea u l-Istati Membri tagħha, minn naħa waħda, u l-Gvern tar-Repubblika Popolari taċ-Ċina, min-naħa l-oħra, li ġie ffirmat fi Brussell fis-6 ta’ Diċembru 2002 u daħal fis-seħħ fl-1 ta’ Marzu 2008 (minn hawn ’il quddiem “il-Ftehim”).
   Artikolu 2
   It-testi tal-Ftehim fil-lingwa Bulgara u fil-lingwa Rumena, mehmuża ma’ dan il-Protokoll, għandhom ikunu awtentiċi taħt l-istess kundizzjonijiet bħall-verżjonijiet lingwistiċi l-oħra mfassla skont l-Artikolu 14 tal-Ftehim.
   Artikolu 3
   Il-Partijiet Kontraenti għandhom jinnotifikaw lil xulxin rigward it-tlestija tal-proċeduri legali interni għad-dħul fis-seħħ ta’ dan il-Protokoll. Dan il-Protokoll għandu jidħol fis-seħħ fid-data li fiha tiġi rċevuta l-aħħar notifika bil-miktub.
   Artikolu 4
   Dan il-Protokoll huwa mfassal duplikatament fi Brussell, fil-wieħed u tletin jum ta’ Marzu tas-sena elfejn u disgħa, bil-Bulgaru, biċ-Ċek, bid-Daniż, bl-Olandiż, bl-Ingliż, bl-Estonjan, bil-Finlandiż, bil-Franċiż, bil-Ġermaniż, bil-Grieg, bl-Ungeriż, bit-Taljan, bil-Latvjan, bil-Litwan, bil-Malti, bil-Pollakk, bil-Portugiż, bir-Rumen, bis-Slovakk, bis-Sloven, bl-Ispanjol, bl-Iżvediż u biċ-Ċiniż, b’kull test ugwalment awtentiku.

         За държавите-членки
         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu państw członkowskich
         Pelos Estados-Membros
         Pentru statele membre
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         За правителството на Китайската народна република
         Por el Gobierno de la República Popular China
         Za vládu Čínské lidové republiky
         For Folkerepublikken Kinas regering
         Im Namen der Regierung der Volksrepublik China
         Hiina Rahvavabariigi valitsuse nimel
         Για την κυβέρνηση της Λαϊκής Δημοκρατίας της Κίνας
         For the Government of the People's Republic of China
         Pour la gouvernement de la République populaire de Chine
         Per il Governo della Repubblica popolare cinese
         Kīnas Tautas Republikas vārdā
         Kinijos Liaudies Respublikos Vyriausybės vardu
         A Ķīnas Népköztársaság kormánya részéről
         Għall-Gvern tar-Repubblika Popolari taċ-Ċina
         Voor de regering van de Volksrepubliek China
         W imieniu rządu Chińskiej Republiki Ludowej
         Pelo Governo da República Popular da China
         Pentru Guvernul Republicii Populare Chineze
         Za vládu Čínskej l'udovej republiky
         Za Vlado Ljudske republike Kitajske
         Kiinan kansantasavallan hallituksen puolesta
         På Folkrepubliken Kinas regerings vägnar


title: Deċiżjoni tal-Qorti Ġenerali tal-5 ta’ April 2017 dwar il-vaganzi ġudizzjarji

text:
               29.5.2017

               MT

               Il-Ġurnal Uffiċjali tal-Unjoni Ewropea

               C 168/4

         DEĊIŻJONI TAL-QORTI ĠENERALI
   tal-5 ta’ April 2017
   dwar il-vaganzi ġudizzjarji
   (2017/C 168/03)
   IL-QORTI ĠENERALI
   Wara li rat l-Artikolu 41(2) tar-Regoli tal-Proċedura,
   TADOTTA DIN ID-DEĊIŻJONI:

      Artikolu 1

   Għas-sena forensi li tibda fl-1 ta’ Settembru 2017, id-dati tal-vaganzi ġudizzjarji fis-sens tal-Artikolu 41(2) u (6) tar-Regoli tal-Proċedura huma stabbiliti kif ġej:

               —

               Milied 2017: mit-Tnejn 18 ta’ Diċembru 2017 sal-Ħadd 7 ta’ Jannar 2018, iż-żewġ ġranet inklużi;

               —

               Għid 2018: mit-Tnejn 26 ta’ Marzu 2018 sal-Ħadd 8 ta’ April 2018, iż-żewġ ġranet inklużi;

               —

               Sajf 2017: mit-Tnejn 16 ta’ Lulju 2018 sal-Ġimgħa 31 ta’ Awwissu 2018, iż-żewġ ġranet inklużi.

      Artikolu 2

   Din id-deċiżjoni tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.

      Magħmul fil-Lussemburgu, il-5 ta’ April 2017.

            Ir-Reġistratur

         E. COULON

            Il-President

         M. JAEGER


Avviż Legali Importanti

|

52004DP0004

Official Journal 140 E , 09/06/2005 P. 0049 - 0049

		P6_TA(2004)0004Numerical strength of interparliamentary delegations, delegations to joint parliamentary committees and delegations to parliamentary cooperation committeesEuropean Parliament decision on the numerical strength of the interparliamentary delegations, delegations to joint parliamentary committees and delegations to parliamentary cooperation committeesThe European Parliament,- having regard to Rule 188 of its Rules of Procedure,- having regard to its decision of 10 March 2004 on the number of interparliamentary delegations, delegations to joint parliamentary committees and delegations to parliamentary cooperation committees [1],1. decides that the numerical strength of the parliamentary delegations shall be as follows:D01 | Delegation for relations with Switzerland, Iceland and Norway and to the European Economic Area (EEA) Joint Parliamentary Committee: | 17 members |D02 | Delegation for relations with Albania, Bosnia-Herzegovina, and Serbia and Montenegro (including Kosovo): | 15 members |D03 | Delegation to the EU-Russia Parliamentary Cooperation Committee: | 31 members |D04 | Delegation to the EU-Ukraine Parliamentary Cooperation Committee: | 16 members |D05 | Delegation to the EU-Moldova Parliamentary Cooperation Committee: | 14 members |D06 | Delegation for relations with Belarus: | 15 members |D07 | Delegation to the EU-Kazakhstan, EU-Kyrgyzstan and EU-Uzbekistan Parliamentary Cooperation Committees, and for relations with Tajikistan, Turkmenistan and Mongolia: | 19 members |D08 | Delegation to the EU-Armenia, EU-Azerbaijan and EU-Georgia Parliamentary Cooperation Committees: | 18 members |D09 | Delegation for relations with Israel: | 20 members |D10 | Delegation for relations with the Palestinian Legislative Council: | 20 members |D11 | Delegation for relations with the Maghreb countries and the Arab Maghreb Union (including Libya): | 20 members |D12 | Delegation for relations with the Mashreq countries: | 20 members |D13 | Delegation for relations with the Gulf States, including Yemen: | 18 members |D14 | Delegation for relations with Iran: | 19 members |D15 | Delegation for relations with the United States: | 34 members |D16 | Delegation for relations with Canada: | 16 members |D17 | Delegation for relations with the countries of Central America: | 22 members |D18 | Delegation for relations with the countries of the Andean Community: | 17 members |D19 | Delegation for relations with Mercosur: | 25 members |D20 | Delegation for relations with Japan: | 24 members |D21 | Delegation for relations with the People's Republic of China: | 32 members |D22 | Delegation for relations with the countries of South Asia and the South Asia Association for Regional Cooperation (SAARC): | 22 members |D23 | Delegation for relations with the countries of Southeast Asia and the Association of Southeast Asian Nations (ASEAN): | 19 members |D24 | Delegation for relations with the Korean Peninsula: | 15 members |D25 | Delegation for relations with Australia and New Zealand: | 20 members |D26 | Delegation for relations with South Africa: | 14 members |D27 | Delegation for relations with the NATO Parliamentary Assembly: | 10 members |DM01 | Delegation to the EU-Romania Joint Parliamentary Committee: | 25 members |DM02 | Delegation to the EU-Bulgaria Joint Parliamentary Committee: | 25 members |DM03 | Delegation to the EU-Croatia Joint Parliamentary Committee: | 15 members |DM04 | Delegation to the EU-Former Yugoslav Republic of Macedonia Joint Parliamentary Committee: | 13 members |DM05 | Delegation to the EU-Turkey Joint Parliamentary Committee: | 25 members |DM06 | Delegation to the EU-Mexico Joint Parliamentary Committee: | 14 members |DM07 | Delegation to the EU-Chile Joint Parliamentary Committee: | 15 members |ACP | Delegation to the ACP-EU Joint Parliamentary Assembly: | 77 members |Euromed | Delegation to the Euro-Mediterranean Parliamentary Assembly: | 45 members |[1] P5_TA(2004)0166.--------------------------------------------------


title: 2009/662/KE: Deċiżjoni tal-Parlament Ewropew tat- 23 ta’ April 2009 dwar l-għeluq tal-kontijiet tal-Aġenzija Ewropea għas-Sigurtà tan-Network u l-Informazzjoni għas-sena finanzjarja 2007

text:
               26.9.2009

               MT

               Il-Ġurnal Uffiċjali tal-Unjoni Ewropea

               L 255/156

         DEĊIŻJONI TAL-PARLAMENT EWROPEW
   tat-23 ta’ April 2009
   dwar l-għeluq tal-kontijiet tal-Aġenzija Ewropea għas-Sigurtà tan-Network u l-Informazzjoni għas-sena finanzjarja 2007
   (2009/662/KE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Aġenzija Ewropea għas-Sigurtà tan-Networks u l-Informazzjoni għas-sena finanzjarja 2007 (1),

               —

               wara li kkunsidra r-rapport tal-Qorti tal-Awdituri dwar il-kontijiet annwali definittivi tal-Aġenzija Ewropea għas-Sigurtà tan-Networks u l-Informazzjoni għas-sena finanzjarja 2007, flimkien mat-tweġibiet tal-Aġenzija (2),

               —

               wara li kkunsidra r-rakkomandazzjoni tal-Kunsill tal-10 ta’ Frar 2009 (5588/2009 – C6-0060/2009),

               —

               wara li kkunsidra t-Trattat KE, u b’mod partikulari l-Artikolu 276 tiegħu,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b’mod partikulari l-Artikolu 185 tiegħu,

               —

               wara li kkunsidra r-Regolament (KE) Nru 460/2004 tal-Parlament Ewropew u tal-Kunsill tal-10 ta’ Marzu 2004 li jwaqqaf Aġenzija Ewropea għas-Sigurtà tan-Networks u l-Informazzjoni (4), u b’mod partikolari l-Artikolu 17 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (5), u b’mod partikolari l-Artikolu 94 tiegħu,

               —

               wara li kkunsidra l-Artikolu 71 u l-Anness V tar-Regoli tal-Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A6-0158/2009),

               1.

               Jinnota li l-ammonti annwali definittivi tal-Aġenzija Ewropea għas-Sigurtà tan-Networks u l-Informazzjoni huma kif annessi mar-rapporti tal-Qorti tal-Awdituri;

               2.

               Japprova l-għeluq tal-kontijiet tal-Aġenzija Ewropea għas-Sigurtà tan-Networks u l-Informazzjoni għas-sena finanzjarja 2007;

               3.

               Jagħti istruzzjonijiet lill-President tiegħu sabiex jgħaddi din id-Deċiżjoni lid-Direttur Eżekuttiv tal-Aġenzija Ewropea għas-Sigurtà tan-Networks u l-Informazzjoni, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Hans-Gert PÖTTERING

            Is-Segretarju Ġenerali

         Klaus WELLE

      (1)  ĠU C 278, 31.10.2008, p. 23.

      (2)  ĠU C 311, 5.12.2008, p. 13.

      (3)  ĠU L 248, 16.9.2002, p. 1.

      (4)  ĠU L 77, 13.3.2004, p. 1.

      (5)  ĠU L 357, 31.12.2002, p. 72.